
MIHNEA-VODA CEL RĂU 


4508—1540 


MĂNEŞTI 


„Să naibi milă!“ 

Ca la două ceasuri cale ’n Jos de Ploeşti curge 
apa Cricovului, care, cu mii de pârâie ce se res- 
firă şi se împreună, împestriţează matca sa răs- 
lăţată şi nisipoasă; da stânga, câmpia şeaţă se 
lungeşte până în poalele munţilor; da dreapta, 
malul se 'nalţă râpos şi acoperit cu păduri vechi 
şi stufoase. Pe o culme mai semeaţă a acelei coaste 
stă, pe la leatul 1508, cetăţuia lui Dracea Armaşul 
din Mănești ; din zidurile ei înegrite, vederea co- 
prindea toată lunca, cu bordeiele şi coşarele fără- 
neşti răsipite prin tufişe și bălării; mai departe 
turnurile bisericei din Târşor, pe care o zidise, 
cu vre-o câţiva ani mai "nainte, Vladislav Vodă, 


Al Apei: 


ce chiar într'ânsa, zice Cronica, „au perit de 
sabie“; şi în fund de tot, plaiurile aburoase ale 
Câmpinei şi ale Breazei. 

Intro zi noroasă de primăvară, puţin în urma 
Paştilor, crivățul suflă iute și inghieţat din fundul 
văilor, iar jalnicele sale gemete aduceau de de- 
parte, împreună cu freamătul bătrânilor ştejari, 
chiotele de vânătoare ale bătăiaşilor şi lătrătura 
chelălăită a copoilor; căci departe, tocmai in 
alea Comanacului, Mihnea, fiul Armașului, se 
desfătă vânând fearele sălbatice, după obiceiul 
boieresc de pe atunci, când stăpânul, pentru a 
sa mulţumire, ridică de prin sate toţi vecinii cu 
gloata, de rămâneau ţarinele nearate şi ogoarele 
pustii. 

Un glas de bucium s'auzi odată sunând tare 
din cetăţuie, şi vânătorii, deşteptaţi din sgomo- 
toasa şi sălbatica lor beţie, printr'acea grea şi 
pașnică chemare, se întoarseră cu larmă spre 
casă, unii purtând pe umeri dobitoacele ucise, 
atârnate pe bârne, alţii ducând cânii de sgarde 
şi curuii în lânţuşe. In fruntea lor mergeau călări, 
cu frâul legat de cblânc, Mihnea şi feciorul său, 
Mircea Ciobanul; tatăl, om matur şi vârtos, 
avea scrise pe faţa sa păroasă şi posomorită 


Vecinii =ţărani robi, 

şi "n ochii săi arzoi şi 'neruntaţi, străşnicia carac- 
terului său; băiatul, abia eşit din copilărie, vădea 
0 fire şi mai sălbatică, care-i şi meritase porecla 
de „Cioban“. 

Amândoi purtau ciaboate de piele groasă până 
la genunchi, poturi de dimie albă, un cojoc scurt 
de oaie neagră cu glugă la spate și chimir cu 
oţele; la gât aveau grumăjer rotund de zale de 
fer şi "n cap o ţurcă flocoasă, adusă la o parte; 
la brâu, satâr şi Jungher. Unii din vânătorii 
pedeştri purtau şăneţe, ceilalţi, arcuri şi săgeți. 

„Astfel păşea ceata înainte şi înoptase bine când 
ajunse în curtea cetăţii. 

— „Descalică mai în grabă şi sui-te 'ncoa“ ; — 
strigă lui Mihnea, din capul scărei şi cu glasul 
năbuşit în lăcrămi, o femee cam trupeşă ce nu-i 
puteai zice nici tânără, nici frumoasă, — „boie= 
„rul socru, biet, trage ca să 'şi dea sufletul şi 

- „mereu cere de domnia-ta“. 

— „lată-mă "ndată.....*, şi Mihnea descăli- 
case, urcase ingusta şi direapta scară de piatră, 
şi, prin tinde intunecoase, mergea la odaia tată- 
lui său. 

Când deschise mica usă de brad, el zări pe 
bătrânul Armaş uscat şi galbin, cu fruntea ple- 

Säneată = puşcă. In-vechime pușcă, se chemă tunul, 
Direapta = dreapta, 


se iezii 


şuvă, cu barba albă, zăcând lungit pe spate pe o 
velință albă, în căpătâiul unui pat ce ţinea d'o 
parte toată întinderea odăii. Alături ardea o făclie 
de ceară galbină, și un biet călugăr bogonisca 
pe slavoneşte, dar cu glas slab, rugele agoniei; 
in părete o mică candelă lumină o vechie troiță 
de lemn şi mai încolo pe ziduri stau rânduite, 
peste un zăblău vărgat, arme de tot felul, coifuri, 
zale de fer, tuiuri, iatagane trunchiete şi dispuieri 
luate de pe la duşmanii învinşi. O singură armă, 
o ghioacă de fer ţintuită, mare şi grea, buzdu- 
ganul însuşit slujbei de Armaş-mare, stă aşezată 
pe velința flocoasă da dreapta bolnavului. și 
mâna-i osoasă dar slăbită, printr'o mişcare spas- 
modică a nervilor, cătă încă s'o ridice. 

Când Mihnea intră în odae, ochii unchiașului, 
atundaţi sub cercul albit al sprâncenelor, clipiră 
ca o candelă ce moare şi buzele-i vineţite şop- 
tiră tremurând aceste cuvinte: 

— „Fătul meu!.... fă inimă vitează!.... nu 
„te lăsà!.... fii stâlp ţeapăn casii noastre şi nu 
„ngădui să cază biată moşie părintească pe mâna 
„Oltenilor, pa Basarabeştilor ;—(trăsni-i-ar Dom- 
“Troiță = icoană cu două obloane lăturaşe, şi acelea 

zugrăvite cu sfinți. — Tuiuri = steaguri formate dintro 
coadă de cal. — Ghioagă = măciucă de fer cu ţinte. — 
Armaş = Căpetenia poliţiei şi a închisorilor. — Moșia 
= Țara, patria, 


ri 

„nul din senin!) — caşă avem noi lăsat cu blăstem 
„dela moşi strămoşi! pace şi răgaz să navem 
„cu neamul lor cel urgisit.... De-ţi va dă Domnul 
„Dumnezeu putere şi tărie, să nu uti, să maihi 
„milă, că nici de tine nimeni nu va avea milă, 
„când te vor vedea înfrânt si ticăit... Mâna 
„mea sa muiat.,.. nu mai poate ridică buzdu- 
„ganul ăsta, vechiul meu tovarăș, bunul meu 
„prietin.... la-l acuma tu în mânele tale şi 
„proaşcă să faci când. vei isbi cu dânsul în duş- 
„manii nostri... Să n'aibi milă!. ..* 

Glasul i se curmă; ca un fior i se strecură prin 
tot trupul şi rămase încleştat... Atunci în mijlocul 
acelei tăceri de spaimă, prin care trecea suflarea 
marţii, în loc de sunetul cuvios al clopotelor, se 
auzi o zângănitură înfundată de cătuşe şi de lan- 
turi. Erau bieţii vecini robiţi şi puşi în feare de 
răposatul Armaş, care zăceau aruncaţi în fundul 
pivniţelor cetăţuii sale şi acum, în mijlocul nopții, 
işi scuturau dureroasele lor lanţuri. 

Apoi totul intră în tăcere; prin odăi abia se 

auzea ceva suspinuri de femei şi p'afară väita- 
rea vitoroasă a crivăţului. Intunericul domnea 
peste tot. 

Deodată însă incepură a se deosebi tropole 





Ticăit = nenorocit, slab, neputincios. — Proașcă = 
gaură, spărtură, bortă, 

de cai şi curând după aceea câţiva călăreţi bă- 
teau tare cu paloşele în poartă. Stoica, om vechiu 
al casii, deschise oblonul, scoase capul pe o 
îngustă ferestruie şi întrebă: — „Cine e?“ 

-— „Oameni buni!“ — răspunseră afară. 
= — „Ce cătaţi aşă de înoptat pe la casele cre- 
ştinilor 2* 

— „Suntem dela Domnie, noi, boieri ai ţării. 
„ŞI venim să ne închinăm noului Domn ales de 
„obşte, lui Mihnea-Vodă“. — La aceste cuvinte 
neaşteptate, Stoica deschise poarta şi boierii des- 
călicând, merseră până la Mihnea, îi sărutară 
mâna cu smerenie, iar cel mai bătrân dintre 
dânşii grăi într'astfel: 

— „Ani mulţi întru noroc şi fericire urăm Mării 
„ale! aflatu-vei din svonul şi jalea obștii că sa 
„pristăvit fericitul Domn şi bun creştin Radu- 
„Vodă, iar norodul, cerând cu o glăsuire ca să-i 
„lii Măria Ta sprijin şi părinte, boerii ţării te-au 
„ales ca să urmezi răposatului în Domnie, şi pe 
„noi, supusele Mării Tale slugi, ne-au trămis ca 
„Să te rugăm din partea tutulor în de obşte, să 
„priimeşti volnic şi bucuros această sarcină. — 
„Deci fic-“ţi, Doamne, milă de moşie şi nu o lăsă 
„în prada hrăpitorilor care de toate părţile pohtese 


Sa pristăvil = a murit, a răposat, — Pohtese = pof- 
tese privesc cu lăcomie, 


„la dânsa ca să o strice şi să o jăfuiască. La 
„Măria Ta aleargă toţi cu nădejdea, ca puii la 
„cloşcă. Nu-i lepădă; îndură-te Doamne, de pă- 
„mântenii Mării Tale şi. le deschide aripa de 
„apărare!“ 

Mihnea stăpâni în sine-și bucuria, mulţumi 
cu sânge rece boierilor şi îndată porunci să i 
se gătească cai de plecare. 

La revărsatul zorilor, Mihnea cu fiul său şi 
cu Stoica, boierii trămişi în solie şi câţiva călă- 
raşi se porniră pe drumul Curţii de Argeş. 

Buna jupaniţă Smaranda, acum doamnă a ţării 
româneşti, rămase cu slujitorii şi femeile sale 
ca să 'ngroape a doua-zi pe bătrânul Dracea, 
Armaşul din Măneşti, la mănăstirea Târşorul. 


CURTEA DE ARGEŞ 


Ei; 
„Nu-i aşă cavuţiile 's 
amăgitoare?...“ 
Se aflăm acuma prin cari împrejurări, această 
cinste nevisată se dete lui Mihnea. 
Radu-Vodă, căzând sub grea afurisanie şi urgie 
Jupan şi Jupaniță erau titlurile ce se dau boierilor 
şi soțiilor lor, 


E ae 


a patriarhului Nifon, se răpusese de o groaznică şi. 
cumplită boală, şi cu toată cinstea Voivozilor, se 
ingropase la mănăstirea sa din Deal. Fratele lui; 
Vlăduţă, eră încă prea tânăr ca să ica cârma 
“țării; boierii de toate părţile umblau cu zavistii 
care de care sapuce domnia; Basarabii, care mai 
erau şi Bani moşteni ai Craiovii, voiau să aşeze 
pentru vecie neamul lor pe scaunul domnesc; dar 
ei erau Olteni şi boierilor de dincoace nu le plăcea 
a fi mai prejos. Insă sila d'a ţine ţara în vrăjbi 
indelungate şi mai ales temerea da vedea viind 
Domn dela Vladislav, Craiul Ungariei, care, prin 
solul său Emeric de Joborg, făgăduiă neincetat 
boierilor că le va trămite pe Danciul, fiul lui 
Țepeş-Vodă, carele trăia în Ungaria la graful 
Zapolia, şi care negreşit ar fi inchinat ţara pro- 
tectorului său, în sfârșit şi frica Turcilor ce ame- 
nințau necontenit da năvăli peste Români, făcură 
pe boieri ca saleagă dintre dânşii pe cel care, 
prin. firea sa mai semeaţă, se părea că va fi cel 
mai viteaz apărător al ţărei: acesta fù boierul 
Mihnea, fiul Dracii Armaşului din Măneşti. 
lată dar pricina pentru care "| vom găsi câte- 
va zile după moartea tatălui său, în curtea dom- 
nească dela Argeş: însă nu va mai fi aci asprul 
rânător cu cojoc de oaie. Azi Mihnea a 'mbră- 


Se răpusese = murise, 

cat chepeneag de catilea roşie cu ceaprazuri şi 
cu bumbi de aur, cioareci albi tiviţi cu găitane 
de fir, cisme cu pinteni poleiţi ṣun gugiuman 
de samur cu surguciu de pietre scumpe. Astfel 
se coboară el cu alaiu din curţile domnești, până 
'n vale la biserica, pe care Radu Negru Vodă, 
o lucrase cu mare meșteșug, impestriţând cără- 
mizile şi scobind flori în piatră. 

La uşa bisericeiil intâmpină mitropolitul Maxim 
cu mai mulţi archierei, purtând Crucea şi Evan- 
ghelia pe care Domnul le sărută cu multă cucerie; 
la urmă merse de 'ngenuchie drept la uşa din 
mijloc a altarului, își rezimă capul gol de sântul 
preastol. iar mitropolitul puindu-i omolorul pe 
cap, îi citi cu-glas măreț rugăciunile de încoronare 
ale împăraţilor bizantini şi "i unse fruntea cu 
sfântul mir. 

Sculându-se, Mihnea sărută preastolul şi icoana 
Adormirei Maicei Domnului ce stă pe iconostasul 
din dreapta, ca hram al mănăstirii și, viind în mij- 
locul bisericei, mitropolitul îi puse pe cap coroana 
Voivozilor şi 'i dete în mână spada şi buzduga- 
nul domnesc, ce le ducea pe o perină roşie, ma- 

Chepeneag = Haină de gală, strânsă pe trup. — Gugiu- 
man = căciulă înaltă, purtată numai de Domnitor şi de 
boierii cei mari. — Alaiu = escortă pompoasă. — Omo- 
for = patrahirul archiepiscopal. 

rele Spătar. Atunci prea-sântul părinte împreună 
cu marele Postelnic îl duseră de subţiori până 
la strana poleită ce se "nălţă pe trei trepte la 
dreapta în biserică, purtând pajerea ţărei săpată 
în lemn. Când se urcă noul Domn p'acel scaun bo- 
gat, cântăreții glăsuiră rugăciunea: „Tebe Boga 
hvalim!....* şi oastea de afară slobozi puştile 
și săneţele cu chiote de bucurie şi începură a sună 
din tobe, din pauce, din trâmbiţe şi din surle. 


Toţi boierii stă rânduiţi şi ascultau liturghia. - 


Când se sfârşi dumnezeeasca slujbă, Mihnea eși din 
biserică, îmbrăcă în tindă caftanul alb cu guler de 
samur, încinse paloşul şi incălecă pe un armăsar 
cu harșă de fir şi cu zăbale suflate cu aur. 
Atunci se porni alaiul îndărăt la curţile domneşti. 

In cap mergeau, ca să deschidă drumul, Doro- 
banţii cu gârbace şi Vânătorii de plaiu și de 
Olt cu lungi săneţe; în urma lor veniau Roşiorii 
şi Verzişorii călări, despărțiți în căpitănii, fie- 
care cu steagul ei, purtând mintene roşii și verzi; 
apoi caii domneşti acoperiţi cu grele harşale de 
"Spătar = căpetenia oştirilor. — Postelnic= boierul în- 
sărcinat cu introducerea şi prezentările în ceremoniile 
curţii domneşti. — Tebe Boga hvalim! = Pe tine te lăudăm 


Doamne! (pe slavoneşte). — Pauce= ţimbale. — Surle =" 


fluiere cu sunet ascuţit, (fifre, pe franţuzește). — Caftan 
haină sau mai bine manta largă de gală. — Harșăd = 
învelitoarea şelei, 


fir și de mătăsuri; îndată după aceştia, Mihnea 
însoţit de patru viteji Ferentari cu lăncile po- 
leite "n vârf și la mânere, şi urmat de boierii 
de taină, cu Vătaşii, Aprozii, Armăşeii şi Lip- 
anii lor. Apoi urmau Copii de casă, toți feciorii- 
de boieri, îmbrăcaţi cu şavanele şi cu cabaniţe 
de felurite stofe scumpe, având mari podoabe şi 
fofeaze la cai; ei şi cu Aprozii purtau sângeacul 
sau steagul cel mare şi două tuiuri turceşti date 
dela împărăție. După dânșii veniau Letegiii cu 
haine galbene, Simenii și Scutelnicii pedeștri; 
apoi gloata boierilor mazili şi boiernaşilor, iar 
la sfârșitul tutulor cetelor, o grămădire ameste- 
cată de slugi boiereşti, de orăşeni, de neguţători 
Şi de săteni, 

Alaiul se opri în curţile domneşti; Mihnea des- 
călică, trecu printre boierii rânduiţi în înduoit 
şireag, intră în sala mare a spătăriei şi se urcă 
pe tronul domnesc, scoțând coroana din cap, 
drept semn de jale pentru tătâne-său că murise. 

Marele Postelnic stă în picioare la dreapta lui. 

Mai întâi veni mitropolitul Maxim ca să'i sărute 
mâna şi "1 rosti câteva cuvinte de urare în limba 

Savdnele= un fel de căciule de postav. — Cabaniţe 
= haine mai largi îmblănite. — Fofeaze = funde, poni- - 
poane. — Sångeacul = steagul principal al Domniei, 
Mazili = boierii care nu erau în serviciul activ. — Sala 
spătăriei = sala tronului. 


— l6 = 


„sârbească. Călugărul Maxim fusese trămis de Cra- 
iul Ungariei ca să împăciuiască pe Radu-Vodă cu 
Bogdan, Domnul Moldovii, şi de atunci deşi eră 
sârb de neam, rămăsese ca mitropolit în ţară. Mih- 
- nea răspunse pe scurt că'i pare rău unde nu se pot 
înțelege da dreptul, şi părintele, întorcându-se 
spre norod, îi dete obișnuita binecuvântare. 
„După dânsul înaintă un boier bătrân; Postel- 
nicul, vorbind către Domn, îi spuse; 

— „Sluga Măriei Tale, Pârvu Vornicul Ba- 
sarab sărută poala Măriei Tale“. ; 

— „Te afli sdravăn, jupan Pârvule? — întrebă 
Mihnea cu un zâmbet de bunătate prefăcut şi 
amăgitor. 

— „Slavă Domnului, Măria Ta; ne ținem şi 
„Noi cum putem“. 

— „Dar neica Barbu, cum trăeşte! Nu'l văd 
paici“. 

— „E şezător la dregătoriă, Măria Ta, în Cra- 
iova“. 

-— „Bine face. Ei, măre boieri domnia-voastră“, 
— zise el aruncându-şi ochii asupra  gloatei, — 
„să lie în ţara Românească mulţi bărbaţi de treabă 
„ȘI cu temei, precum sunt aceştia, (vrând să în- 
„semneze pe Basarabeşti), în frica lui Dumnezeu, 
Vornic = boierul însărcinat cu administrațiunea su- 
premă a ţărei, 





„vă zic car fi blagoslovenie cerească!... - Spu- 
| „ne-mi, jupan Pârvule, pare-mi-se “aveai mai 


„mulţi prunci ?* 

— „Cu adevăr, am trei feciori, Măria Ta, sau 
„crescut. flăcăi mari“. 

— „Apoi să le facem de căpătâi; să'i însurăm. 
„Ce nui arăţi şi nouă ca săi cunoastem?“ 

— „Nu știu cum să dovedesc Măriei Tale mulţu- 


„mită pentru atâta milă şi cinste ce dai casii mele“, 


= 


— „La boieri vrednici toate se cad, jupan 
„ Vornice!* 

Atunci trei tineri, între 15 și 25 de ani, cu 
mândre şi drăgălaşe chipuri veniră să  sărute 
mâna domnească. 

—. „Acesta e fiul meu Ilie, pe care am soco- 
„tit peste puţin să'l căsătoresc“, — zise bătrânul 
boier, în ochii căruia se citea bucuria unui părinte. 

— „Să. fie Comis-mare în zilele mele şi voiu 
„Săi fiu nun“. 

— „Acestă-l-alt—adaose Pârvu, — e fiul meu 
„Neagu care a învățat multă carte dela fericitul 
„patriarh Nifon“. 

— „Să'mi fie mie Logofăt de aproape“. 

Tânărul, închinându-se adânc la Mihnea, îl 
rugă, drept har, săi lase vătăşia de Vânători. 


Comis = boier însărcinat cu îngrijirea grajdurilor dom- 
neşti. = Logofăt = secretar.— Har = favoare.— Vătășia 

— „M'am deprins cu dânșii și ei cu mine, ca 
„trup cu suflet, Măria Ta, —zise el cu glas ne- 
ted şi hotărit. 

— „Fieţi: pe plac“, — răspunse Mihnea în ne- 
mărginita sa milostivire. 

— „Acesta e cel mai mic -al meu fecior, Dra- 
„gomir“. 

— „Voiu chiar de azi să'l număr printre Co- 
„pii mei de casă“. 

Tatăl şi toţi trei feciorii se 'nchinară lui Vodă 
şi Postelnicul începu a numi pe ceilalţi boieri. 
„Ceremonia se sfârşi şi toată boierimea rămase 
încântată de noul stăpânitor: fiecăruia îi dase 
sau îi lăgăduise un os de ros. 

— „Dumnezeu săi dea ani mulţi de viaţă şi 
de domnie!“ — zicea fiecare eşind din pragul 
domnesc. 


* 


Nu trecu mult timp şi sosi vremea să se facă 
nunta lui Ilie, feciorul Vornicului Pârvu Basarab 
cu Ilinca, fiica lui Radu Spătarul din Albeşti. 

In ziua aceea curtea domnească se 'mpodobi ca 
de o sărbătoare, şi 'ntr'adevăr vrednici erau amân- 
doi logodnicii de asemenea podoabă. Amândoi 
de Vânători = dregătorie ostășească, căpetenie peste 
oștile de plăieși. 

tineri, frumoşi și bogaţi, se păreau meniţi pentru 
o desăvârşită norocire. Când tânăra fecioară se 
arătă cu conciul semănat cu diamanturi, cu abu- 
rosul zovon de filaliu, cu auritul văl de beteală 
răsfirat pe un biniş de, sevaiu alb, cu grumazul 
acoperit cu şiruri de mărgăritare şi cu cununia 
de flori pe frunte, ar fi zis oricine că vede icoana 
cea mai smerită a Pururei-Fecioare. 
Acea fumuseţe pătrunse pe toţi, iar mai cu 
seamă pe Mihnea, în a cărui inimă deșteptă pa- 
_tima cea mai feroasă şi mai neruşinată. . 
“Nunta se făcu însă cu veselie; covorul pe care 
stau mirii la cununie erà semănat cu galbini 
venetici; de toate părţile prin odăi ploau, pentru 
boieri, zaharicale, iar în curte, pentru norod, bani. 
mărunți de argint şi de aramă cu mărcile Banu- 
lui Barbu Basarab şi Mihnei- Voevodul. La masă, 
ginerele șezu la dreapta lui Vodă, și purtă în cap 
gugiuman domnesc; după cină boieri și jupaniţe se 
prinseră în horă, şi când veni ceasul de a se sparge 
cheful, un slujitor de sub masă începu să cânte 
ca cocoşul ca să vestească că se apropie ziua. 





Conciu = un fel de cunună pusă pe creştetul capului. 
Zovon = văl de mireasă. — Filaliu stofă străvezie. — 
Biniş = rochie lungă cam strânsă pe corp. — Senaiu = 
stofă grea de mătasă. —Galbeni venetici = monedă de aur 
din Veneţia. — Banul= guvernatorul suprem al Olteniei. 

Toți se 'ntoarseră pe la casele lor cu făclii şi 
cu masalale, toți veseli, mulțumiți, dar nimeni- 
mai mult decât tinerii însurați. 

Insă abia intrase ginerele în odaia făgăduinții, 
cumpărând cu cai și cu arme această dorită plă- 
cere dela fraţii şi dela rudele miresei, ce stau la 
uşă şi °l opreau da intră, abia avuse vreme, în 
dulcea lor grăbire, să stingă candela, când nişte 
tâlhari, pătrunzând pe furiș intr'acel cuib de fe- 
ricire, sugrumară în pat pe Ilie şi luară cu sine 
trupul. mortului, pe mireasa leşinată și toate scu- 
lele ce erau răsipite prin odaie. 

A doua-zi spaima şi jalea erau scrise pe toate 
feţele; nimeni nu ştiă ce să zică, ce să gândească; 
Mihnea singur simţea în sine-și, nu mustrarea 
unui cuget de om, ci mulţumirea unei inimi de 
feară sălbatică ce "şi-a îndestulat patima uricioasă. 

Unii boieri şopteau întradevăr, dar pe ascuns 
şi numai acasă la Vornicul Pârvu, cum că s'ar fi 
zărit într'acea noapte oameni dai lui Stoica, cre- 
dinciosul lui Vodă, ce acum ajunsese Logofăt 
mare, strecurându-se pe sub cumpăt în casele 
răposatului Ilie Comisul, c'acest omor nu sar fi 
făcut numai ca să prade bogăţiile lui, în sfârşit 
că ar fi găsit a doua-zi Cămărăşeii boabe de măr- 
"Pe sub cumpăt= pe ascuns, pe furiș. — Cămărășei = 
servitorii camerei domneşti. 

găritar răsipite chiar prin- odaia lui Vodă, de 
unde un om tiptil scosese, când se crăpa de ziuă, 
un trup învelit într'o rasă. 

Aceste vorbe ajunseră până la urechile lui 
Mihnea şi puţin după aceea el pofti la masă pre 
câţi auzise car fi grăit aşă. 

La ospăț, Mihnea se arătă foarte mâhnit pentru | 
pierderea unui. aşă bun şi tânăr slujbaş ca Ilie. 
Când Cuparul îi aduse potirul de aur din care 
bea Domnii şi când Păhărniceii dreseră pe la toţi 
prin pahare, Mihnea se seulă, închină drept mul- 
ţumită pentru darul şi mila dumnezeească şi rosti 
cu glas întristat, un cuvânt în care arătă cum că 
„toate sunt trecătoare pe pământ: tinereţe, pri- 
„copseală, sănătate, frumusețe şi slavă, toate da- 
„ruri ale Pronii; cum că se scutură ca frunzele 
„toate bunurile câte ni le dărueşte pentru o zi, 
„milostivirea cerească; dar mai vârtos cum n'or 
„să fie zadarnice şi amăgitoare, averile şi bo- 
„găţiile care le agonisim noi muritorii şi care ne 
„vin dela zadarnica omenire?“ 

„ Auzind aceste înțelepte şi tânguioase cugetări, 
bătrânul Pârvu lăcrima, iar ceilalţi, boieri stau 


Cuparul = servitorul care turnă de băut numai Dom- 
nitorului. — Păhărnicei = servitorii care turnau de băut 
oaspeţilor domniei. — Dreseră prin pahare = umplură 
paharele cu vin. — Pronia = provedinţa. 

pe gânduri, obidiţi, şi câteodată ziceau, dând 
din cap: „Adevărat c'așă este!“ 

Această tăcere fù întreruptă de Medelnicerii 
ce aduseră pe masă, în sahane de argint, un 
morman de pilaf alb şi fumegos. 

—  „Pottiţi, luaţi, boieri!“ — le zise Domnul şi 
fiecare pe rând turnă cu lingura din sahan; însă 
abia apucaseră să iea în gură şi s'amestece când 
toţi, strâmbându-se ca de durere de măsele, adu- 
seră mâna la gură şi 'şi scuipară pe tipsii dinţii 
lor împreună cu boabe de mărgăritar. Unii de 
durere umblau să se scoale dela masă. 

— „Staţi pe la locuri, boieri!“ — strigă atunci 
Mihnea cu glas tare.— „Ci, nu vă zăticniţi din gus- 
„lare! Fie-vă aceasta numai pildă la zisele mele 
„de adineaori ce le-aţi încuviinţat cu gândul şi 
„cu graiul; fie-vă drept învăţătură, ca nu doară 
„cum-va să pohtiţi la bogății ca la vre-un bine 
„mare. Ispitele lumii sunt multe şi de tot felul, 
„dar nu sunt spre folosul omului; averea ademe- 
„neşte pe om, şapoi îl scârbeşte; aşă şi bobul 
„de mărgăritar e mai mare și mai cu preţ decât 
„bobul de orez, dar sparge dinţii. Astfel cuget 
„eu în mine şi drept aceea am vrut să aibă şi bo- 
„ierii mei dovadă plăzmuită, ca nu doară cumva 


TI Tg NISE PRS a 
Medelnicerii = servitorii care aduceau bucatele pe 
masa domnească. — Nu vă zăticniți = nu vă opriți. 

„Vre-odată, să spună vre-un bârfitor, — lumea e 
„plină de oameni răi!— că am pohtit cu la do- 
„bânzi... Ei! spuneţi acuma, boieri domnia- 
„Voastră, nu'i aşă că avuţiile sunt amăgitoare?* 

Și la aceste din urmă cuvinte un zâmbet bat- 
jocoritor i se jucă pe buze, iar Logofătul Stoica, 
râzând înghesuit de strâmbările: bieţilor ştirbiţi, 
se miră în gura mare cum de nu i sa întâmplat 
şi lui să dea peste un bob de mărgăritar în pi- 
laf, şi cu o slugarnică viclenie făcea mare haz 
de gluma înrăutăţită a stăpânului său. 

Cu atâta se sfârşi ospăţul, dar Mihnea pricepu 
că sfieală intrase în inimile boierilor şi că prepu- 
surile se schimbase în siguranţe, la ochii Pârvu- 
leştilor! Deci, înainte chiar da fi ochit, el tre- 
buia să dea lovirea cea grea. Hotărirea o luase, dar 
ii lipseau mijloacele; Basarabii erau împrăștiați 
prin toată ţara ; ei îl înconjurau până şi'n palat; de 
aceea, în casa sa, se temea tiranul de a cere sfat 
chiar dela credinciosul său Stoica, ca nu cumva, 
auzindu-se vorbele lor, să prevestească cineva 
pe Banoveţi. li trebuia însă neapărat un om ca 
să întindă laţurile şi să pună cursele în lucrare. 

* 


* * a 
Intro zi, stând cu Logofătul în odaie, de-odată 
el chiamă un fustaş dela perdea: 


Banoveţi = tamilia Banului Craiovei, adecă Basarabii, 

— „Să ceară Doamnei“, — îi zise, — „chiăile 
„dela pivniţă și să'mi deschidă“. ] 

Fustaşul plecă să ’mplincească porunca, şi Dom- 
nul cu Stoica scoboriră în beciurile boltite ale 
palatului. 

După ce intră, Mihnea porunci pivnicerilor să 
iasă şi să'l lase singur cu Logofătul; insă din în- 
tâmplare Dragomir, fiul Pârvului ce de curând 
intrase printre Copiii de casă ai curţii şi de cu- 
riozitate copilărească se coborise cu chiălarii în 
pivniţă, fiindu-i teamă de dojana lui Vodă, se 
ascunse încet şi pe furiș în fundul unei buţi goale, 
şi de acolo, tremurând de groază, el putu să 
auză următoarea vorbire: i 

— „Ştii, Stoico, de ce te-am adus aici?“ 

=— „Ascult, Măria Ta“. 

— „Pe sus in case nu'ţi dă nimeni pas să vor- 
„beşti cevaşi în taină; parcă stau pereţii şi trag 
„cu urechia“. S 
c= „Aşă, Măria Ta; mă mir cine a putut bănui 
„adevărul despre moartea lui Mie şi despre cele 
„ce Sau petrecut cu mireasa lui, care — Dumne- 
„Zeu so ierte!—a şi murit acum pe mânele 
„maicilor“. - 

— „Păcat de dânsa, că eră gingaşă şi voinică 

Fustaş = ostaşul care păzea cu fuşta sau sulița la 
intrarea camerei domneşti. 

„muiere; ca o balauroaică mi se sumeţea îm- 
„potrivă...* 

— „Ei! vezi, Doamne, toate acelea le spune 
„acuma lumea intocmai precum sau petrecut; 
„de aceea bine faci să te fereşti“. 

=- „Apoi doară că nu o fi blăstem ca şi Vaicea 
„de sub pământ, să iasă svon de ceea-ce vom 
„chibzui. Ascultă-mă lu bine; vezi că nu mai e 
„de dus mult cu Craiovenii; au prins de veste de 
„toate, şi ca copoii, adulmecă orice mişcare a 
„domniei. Ei! până aci! am obosit tot inghiţin- 
„du-mi amarul; sunt sătul de atâta făţărie! Voiu 
„in sfârşit sămi ridic piatra după inimă, să mă 
„mântui cu totul de dânşii“. 

— „Măria' Ta eşti Domn şi ai toată puterea; 
„porunceşte, ce să facem?“ ; 

— „Să găsim, Stoico, un mijloc dai pune pe 
„toţi dodată la mână şi atunci nici pruncul din 


„mumă să nu scape!.. Aoleu, neam blestemat de 


„Basarabi! căci nu te iveşti acum colea sub palma 
„mea ca să te strivesc ca p'această jiganie !* — 
şi mâna lui turti cu furie pe fundul unui bu- 
toiu un păieajen ce'şi urzia în ticnă ițele sale. 

„Banul Barbu na mai venit la curte“: — 
adaose Stoica dus pe gânduri, — „se vede că se 
„teme de ceva... Neagu a trecut cu Vânătorii săi 
„peste Olt; nici asta nu e semn bun. — Ştii ce !.. 

„Măria Ta să le serii pohtindu-i cu politică la 
„scaunul Domniei, iar. cărţile să le dăm în mâni 
„de oameni zdraveni care.să nu'i slăbească din ve- 
„dere, D'or veni de bună-voie, îi prindem cu tot 
„nemetul lor aici; iar dacă vor simţi ceva g'or 
„Vrea să pribegească, atunci mesiţii Măriei Tale îi 
„vor aduce ferecaţi. Cât despre Pârvu şi copilul 
„Său îi avem mai aproapeşi se pot lesne priveghia“. 
— „Bine le-ai gândit tu; mâne să'mi faci carte 
„către Barbu şi poruncă de învârtejire Neagu- 
„lui; să rânduieşti oameni ca să nu scape din 
„ochi pe Pârvu. Toate să fie puse până mâne la 
„cale şi Doamne ajută! Când m'oiu vedea scă- 
„pat şi de odrasla asta de Olteni blăstemaţi, o 
„Să mi se mai veselească inima în mine. Acum 
„chiamă pe pivniceri şi să le bem aldămaşul... 
„Noroc bun, măre bădiţă !“ 
— „Săi fie de bine, Măriei Tale!“ 
Pivnicerii şi butarii să coboriră sub boltă. 
— „Ei! feţii mei“ —le zise Mihnea, — „să trăiţi! 
„bună treabă 'mi-aţi lucrat voi aicea ; toate's trai- 
„nice și curate; păreţii spoiţi; pe jos e aşternut 


m 


„năsip neted şi mărunt; buţile stau bine înțepe- 








Nemet = neam, familie (expresiune despreţuitoare).— 
Să pribegească = să fugă în altă ţară, să se expatrieze. 
— Invărtejire= întoarcere. — Chezașii = bârnele pe care 
se așează buţile în pivniţă. 

„nite pe chezaşii lor; tocitoarele sunt aşezate tru- 
„mos pe căpătâie. Acum să vă vedem şi vinurile! 
„la trageţi-mi încoa câte o cinzeacă dela cep“. 

Şi Mihnea mergea şi gustă din bute în bute 
vinurile dela Dealul-Mare, dela Drăgăşani, dela 
Săcuieni, dela Greaca, pelinurile stifoase şi profire, 
țuica de prune şi de drojdii, rachiurile de sachâz 
şi de anason, din Chipru şi din Anadol. Când 
ajunse spre fundul întunecos al bolţii, întrebă: 

— „Dar colo ’n fund ce e: 

— „la! sunt nişte buţi goale, să trăeşti Mă- 
„ria Ta; dar iaca mai încoace un butoiaş de vin 
„de Drăgăşani, tocmai de când cu Laiotă Basa- 
„rab. Ce mai vin! să trăeşti Măria Ta; par'că 
„bei miere şi ţi saprinde foc la inimă“. 

— „Ado 'n coace; pune pâlnia mare şi toarnă 
„cu vedriţa ca să bem norocul lui Laiotă şal 
„neamului său de Basarabi!“ şi asvârlind pe gât 
un pahar de vin chihlibariu, rânji ca cânele când 
vede că i se găteşte prada. 

Logofătul Stoica nu apucase încă să toarne pe 
hârtie. ieroglificele sale pisanii, când copilul Dra- 
gomir, spăimântat de cele ce auzise din fundul 
„buţii, alergă la casa tătâne-său şi-i destăinui pla- 
nurile tiranului. Până "nserat Pârvu îşi rădicase 

Ieroglificele = complicate, grele de descifrat.— Pisanii 
= rieri, SCTISOTI, 

casa ca să pribegească şi doi lipcani de olac 
se trămiseră cu această veste Banului şi Văta- 
fului Neagu. Tot neamul Basarabilor, până să 
nu prinză Domnul de veste, trecuse Dunărea şi 
ducea Jăluirile sale la Poarta Sultanului. 
Mihnea, văzând că acei boieri au întâmpinat răs- 
bunarea sa, îşi înmuie turbarea în fel de fel de 
cruzimi: porunci să se sfărâme până la pământ 
toate casele şi toate bisericile lor, pe unde se vor 
fi aflând, în Curtea de Argeş, în Târgovişte, in 
Craiova, în Brâncoveni; pe slujitori şi pe preoţii 
lor îi căzni şi la urmă, închizându-i pe toți în mă- 
năstirea Bistriţii, ce eră clădită chiar de Banul 
Barbu Basarab, îi dete foc de arseră toţi într însa. 
De atunci înainte tiranul, lepădând orice văl 
de făţărie, incepu a face răutăţile pe faţă. Pe bo- 
ieri îi omoră; avuţiile le luă; soțiile şi fiicele le 
necinstea ; dăjdii multe punea asupra ţării. Pe 
mitropolitul Maxim ce stă împotrivă la nelegiui- 
rile sale, necutezând a'l ucide, îl depărtă, dându-i 
solie la curtea lui Vladislav, Craiul Ungariei. 
In urma plecării mitropolitului, el batjocori 
pe o nepoată a lui, şi fratele acesteia, un sârb 
anume Dumitru lacșăg, îşi scăpă zilele fugind- 
in Ardeal, unde aşteptă ceasul răsbunării. 
Se vede dar că Mihnea urma vieaţa sa de des» 


Lip can de olac = curier de poșştie, 

frânare atât cu jupaniţele boierilor curteni, cât 
şi cu femeile după afară, şi toate acestea se pe- 
treceau subt ochii Doamnei Smarande, care, stă- 
ruind toată ziua la furcă şi la răsboiu, la cămară 
și la Jieniţă, păzind praznicele şi posturile, spo- 
vedindu-se şi făcând mereu la mătănii, trecea 
toate cu vederea şi trăia o viaţă de găsdoaie 
harnică şi de bună creştină. 
“In anii domniei lui Mihnea-Vodă se căsători şi 
fiul său Mircea şi luă de soţie pe fata lui Rares- 
Vodă dela Moldova, anume Domnița Chiajna. 
Astfel trăiă la culmea puterii şi a măririi, fa- 
milia răposatului Dracea Armaşul și nu preve- 
dea groapa ce stă căscată dinainte-i; astfel şi 
lupul cu puii săi pustiează codrii fără ďa bănui - 
latul ce'i va înstrună intro zi pe toţi. 

„Fuga e ruşinoasă... 
V ' „dar e sănătoasă...“ 


Un an şi jumătate trecuse de când Mihnea ţinea 
Arma ţării şi boierii pribegi, Basarabii şi alții 
câţi putuse să scape din mânile tiranului, — după 
multe şi anevoioase rugăminte, dobândise în 





Jicniță = grânar. 

sfârșit ajutor dela Impărăţia turcească. Sultanul 
Baiazit dase poruncă paşii dela Dunăre ca să 
intre cu oştire în Ţara Românească și să aşeze 
in scaunul Domniei pe Vlad cel tânăr sau Vlă- 
duţă, fratele răposatului Radu-Vodă. 

Deci, în toamna anului 1509, trei pâlcuri de 
oaste turcească stă gata să treacă Dunărea, din 
„care unul, sub poruncile lui Neagoe Basarab, răzbi 
mai "nainte de celelalte în Oltenia și acolo se 
adaose cu Pandurii şi cu Vânătorii ce veneau 
cu bucurie să se închine la vechia lor căpetenie. 
„Toate acestea se auzise, dar nu lămurite, la 
curtea lui Mihnea și Domnul socoti de folos a 
trămite în cercetare preste Olt pe fiul său Mircea, 
cu vre-o câţiva Aprozi credincioşi, dându-i. şi 
pe Logofătul Stoica ca să'l însoţească. - 

Mircea, temându-se a merge da dreptul în- 
Râmnicul-Vâlcei şi ne voind a trage nici chiar 
tiptil la gazdă în oraş, mai "nainte de a fi aflat 
ce se petrece pe acolo, se opri la mănăstirea Cot- 
meana, puţin mai în jos de frumoasa vale a Lu- 
minilor, pe Topolog. Sfinţise soarele din dosul pis- 
curilor Cozii, când el poposi în paşnica vălcea 
unde stă pitită mănăstirea ca un cuib între munţi. 
La poartă erà un turn ce acum sa dărâmat; 
ograda încinsă cu ziduri, întăţişă pe dinlăuntru 





x Tiptil = pe ascuns, deghizat. —- Ogradă = curtea. 

- patru şiruri de chilioare cu tinde lungi și ar- 
cuite; în mijloc se află o bisericuţă. 

Aprozii aşezară vre-o două-trei corturi în curte; 
iar feciorul de Domn şi credinciosul Stoica, după 
o cină de sehastru mai mult decât cumpătată, 
merseră să se odihnească în. chilia stareţului ce 
slujea de arhontărie. 

— „Părinte, când va toca de noapte, să treacă 
„cu toaca pe la uşa noastră, ca să mergem și 
„noi la biserică“; — zise Mircea călugărului ce'i 
insoțise cu telinarul dela trapezărie până la 
sălaşul lor. 

Călugărul se gătea să se ducă: — „Blagoslo- 
„veşte, părinte“ — îi spuseră călătorii. — „Dom- 
„nul să vă blagoslovească, feţii mei!“ — şi tră- 
gând uşa chiliei, o închise cu clanţa. 

Abia apucase însă să'i fure somnul, când d'o 
dată o sumedenie de călugări cu rasele ne'ncinse, 
cu pletele şi bărbile sbârlite, deteră năvală în chilie 
şii deşteptară cu aceste. vorbe spuse pe sărite: 

— „Fugi, Măria Ta, scapă-ţi zilele... Ne au 
„călcat hoţii!.. sunt la poartă o mie şi mai bine 

- „de haramini levinţi, cu săneţele gata de foc şi 


Sehastru = pustnic. — Arhontărie == camera de pri- 

= mire pentru oaspeţi în mănăstiri. — Prapezărie= camera 

de mâncare în mânăstiri. — Haramini levinţi = blestă- 
maţi, tâlhari, ostaşi nedesciplinaţi. 

„cu paloşele goale... Zic că sunt ai lui Neagoe 
„Basarab şi cer să te dăm pe Măria Ta... Fă-ţi 
„pomană cu noi; fă ce'i face şi ieși de aici, că 
„e vai şi jale de Măria Ta şi de bieată mănăstire!“ 

Aceste cuvinte spuse pe nerăsuflate şi de mai 
mulţi d'odată,- făceau o larmă care sperie şi ameţi 
pe licniţii şi somnoroşii călători, 

— „Ce ziceţi? cum? ce e? — întrebau ci uluiţi. 

Dar pricina eră netedă ; Neagoe, aflând în Râm- 
nic că Mircea, fiul lui Vodă, ar fi mas de conac 
noaptea pe ascuns la schit la Cotmeana, se ră- 
pezise cu Vânătorii săi şi năpădise pe la mezul 
nopţii, cerând săi deschidă porţile; călugării sau : 
temut să nu le facă vre-o stricăciune de va găsi 
pe vrăjmaş in zidurile lor; de aceea, plini de 
spaimă, îndemnau pe Mircea să fugă. 

— „Dar pe unde? — întreba acesta, — de 
„vreme ce ziceţi că lotrii stau la poartă“. 

— „lată, paceastă fereastră“ — îi răspunseră, 
arătându-i o crăpătură îngustă ce da în partea 
pădurii. 

— „Fuga e ruşinoasă!..* — cugetă prinţul, 

- zătienindu-se la idea de a fugi fără de împo- - 
trivire. 

— „Dar e sănătoasă!“ — adaose înțeleptul. 
Stoica. 


Lotrii = hoţii, tâlharii. 


În minutul acesta, strigătul: — „Foc! dăm foc 
„la mănăstire l...“ repetat de mai multe sute de 
glasuri, făcu e Calipari să'şi piardă cu totul 
minţile; ei împinseră pe bietul Mircea desculț, 
fără căciulă, numai în cămasă şi cu brâul târă- 
ind până la fereastră și'l îmbrânciră jos. Stoica 
sări după dânsul. 

Șamândoi, în întunerecul nopţii, o luară d'a 
fuga prin păduri. 

Călugării, mântuiţi de primejdioșii lor oaspeţi. 
deschiseră porțile Pandurilor învierşunaţi. In 
furia intrării, unii dintr'aceştia apucase pe nevi- 
novaţii călugări de barbă, dar Neagoe se răpezi 
incruntat cu paloșul la dânşii: — „Să nu stricaţi 
„pe nimeni!“ — strigă el, în gura mare şi curtea 
se umplu de oaste. 

Aprozii lui Mircea, văzându-se împresuraţi 
ďatâta gloată, unii se predară de bună voie, alţii, 
cercând să stea împotrivă, căzură sub nume- 
roasele loviri ale dușmanului. 

Neagu puse să cerceteze prin chilii, prin piv- 
niţe, și ne aflând pe nimeni, crezu ca fost amă- 
git; Vânătorii lui aprinseră focuri în curtea 
mănăstirii și p'afară, şi, după veşnicul obiceiu 
de popas al Românilor, puseră căldarea de fer- 
tură în crăcan şi 'ncepură să povestească basme 
şi zicători glumeţe. 

Când tocă de otârnie la schit, Neagoe intră în 
biserică, se închină cu smerenia unui Făt de Domn 
cuvios şi la eşire, vărsă în mâna stariţului un 
pumn de bani de aur, ca săi lie spre pomenire: 
— „Săţi dea domnul slavă şi mărire!“ — zise 
călugărul cu fața luminată de o cucernică lăcomie, 
şi ceilalţi şoptiră: „Amin !“ 

Dânzi de dimineaţă Basarabul işi rădică tabăra 
si se întoarse în Râmnic. 

Pe când la Cotmeana se petreceau acestea, Mir- 
cea şi Stoica urmau prin păduri calea lor cea rătă- 
cilă; plini de groază şi temându-se încă săi fi 
urmărit, ei fugeau tot înainte speriindu-se de ori- 
ce sgomot, de orice şoaptă, de frunzele ce fâşiau 
pe cracă, de vântul dimineţii ce mătura uscătu- 
rile, de broasca ce săltă în mlaştină, de vătuiul ce 

“sbughia din iarbă. La fieşte ce sunet ci se ascun- 
deau în tufe şapoi frigul umed al nopţii de 
toamnă îi făcea să pornească de isnoavă, desculți 
şi despuieţi. Multă vreme ei rătăciră pe poteci şi pe 
cărări pierdute până ce deteră întrun drum mare. 

Atunci, de mai multe ori se întâlniră cu cete 
de ostaşi ce mergeau şuerând din frunză către 
OIL; dar frica îi făcea să se pitească între bolo- 


Otårnie = sau mai bine Utrenie == rugăciunea dimi- 
neţii. — Vătuiu = pui de iepure. 

vanii drumului şi să 'şi oprească suflarea până 
i vedeau depărtaţi. 

Astfel petrecură toată noaptea, însă mâna dum- 
nezeiască îi puse pe calea dorită; când se re- 
vărsă de zori, drumeţii pricepură că sunt aproape 
de Curtea de Argeş. 

Se răsipise pâcla dimineţii și soarele se înăl- 
fase vesel ca dun stat de om pe cer, când ti- 
căiţii călători ajunseră în cetate, doboriţi cu totul 
de osteneală şi de feluritele încercări ale acestei 
groaznice nopți. 

Sosirea lor şi vestea ce aduceau pricinuiră o 
nouă jale în palatul domnesc. De cu noapte înce- 
puse de prin toate părţile să vină ştiri cum că 
Turcii ar fi trecut Dunărea la Giurgiu, şi la 
urmă, că Basarabii ar [i intrat cu oaste şi cu 
Domn nou dela Impărăţie în Bucureşti: în sfârşit 
că un nor de Turci înaintă cu mers grabnic ca 
lăcustele spre curţile domneşti. 

Auzind toate acestea, Mihnea trămise să adune 
in grab boierii la svat; dar pe unde se duceau 
Aprozii săi cheme, veneau îndărăt cu răspuns, 
care că pribegise peste noapte, care că de cu 
seară plecase ca să întâmpine pe Turci la Bu- 
cureşti. Trămise atunci să strângă în curtea pala- 
tului puţina oştire ce se află şezătoare la Argeş; 

dar toată se răsipise sau apucase să treacă peste 
Olt la Neagu Basarab. 

Copiii de casă se răspândise fiecare pe la pă- 
rinții săi, astfel încât Mihnea se văzu de odată 
năpustit de toată curtea și de toată oștirea sa, 
singur cu ai săi şi cu câteva bătrâne slugi 
părintești. 

Atunci sângele se aprinse într'insul şi turbarea 
îi cuprinse sufletul, în minutul acela când oricare 
altul sar fi desnădăjduit. In zadar se oţerea îm- 
potriva răstriştii şi cătă în capul său înferbântat 
un mijloc de împotrivire. Toate erau mute la al 
său glas, toate în preajmă “i stau mărmurite și 
reci ca ghiaţa ; nici o fiinţă nu se aprindea la focul 
ce ardea într'insul. In zadar umblă cu pas răpede 
prin odăi, ştergându-și sudoarea de pe frunte şi. 
isbea cu pumnul în păreţi, răcnind: - „Nu; nu 
„se poate să cază într'astfel Mihnea! Săriţi la mine, 
„copii!“ Dar nimeni nu venea, şi numai bolțile 
răspundeau cu urlet la răgușşita sa chemare. 

Mircea şi Stoica, încă nu eşise din a lor amor- 
țeală ;. spaima şi oboseala sleise cu totul sângele 
intr'ânşii. Ei şedeau încremeniți pe laviţe, cu 
capetele pe mână, cu ochii turburi şi holhaţi: 
semănau a fi pierdut orice simţire, 

Domnița Chiajna, care peste vre-o câţiva ani 
avea să fie eroina dela Şerbăneşti, stă lângă dân- 

şii cercând singură să'i îmbărbăteze, şii suduiă 
cu aspre cuvinte, arătându-le că datoria lor este 
să alerge prin cetate, să adune de pe unde vor 
putea luptători şi să vânză cu al lor sânge cinstea 
tronului şi a neamului lor. 

Zadarnice poveţe! când erau părăsiţi de toată 
boierimea, de toată oastea şi de tot norodul, 
unde erau ci să mai găsească apărători? 

In împrejurări ca acestea Românul e mai înţe- 
lept; el nu'şi primejduieşte zilele până când nu 
„vede câtuşi de puţină nădejde de isbândă ; atunci, 
mai bine se trage înapoi, ca la urmă să poală 
sări mai departe. 

Aşă dar, potolindu-se şi văzând în sfârşit că nu 
e prin putință a stă cu armele impotriva cotropi- 
torilor, Mihnea porunci să i se gătească de plecare. 
Atunci ai fi văzut pe toţi, slugi și stăpâni, cu 
feţile pălite, cu ochii stieliţi, aler gând prin odăi, 
„ridicând avuțļiile domneşti în lăzi şi în boceele 
ca să le încarce, îimbrâncindu-se, împiedecându-se 
şi mai rău, într'acea pripă desnădăjduită. 

Când se sfârşiră pregătirile, doamna Smaranda 
şi domnița Chiajna se urcară jalnice în rădvan, 
una umilită ca un voinic ce Sar vedea silit să 
fugă dinaintea vrăjmaşului, fără da se luptă; 


Rädvan = trăsură acoperită, 

cealaltă oftând după casa ei aşă frumos direti- 
cată, după cămara-i așă plină cu merinde, după 
trâmbele de borangic neţesute şi după bogatele 
cusături rămase pe gherghefuri. 

Mihnea, tânărul Mircea, Stoica şi câţiva cre- 
dincioşi slujitori umblau călări pe delaturile răd- 
vanului, trişti şi ofiliţi ca osândiţii ce au apucat 
calea ocnii. In urmă-le venea un chervan mare 
mocănese plin până "n coviltir cu sipeturi, care 
ducea pe drumul băjenăriei bogăţiile lui Mihnea- 
Vodă. 

Ei apucară spre munţi şi trecură graniţa in 
Ardeal. 


Şi Ia BA 


IV. 


„Să ştie tot omul că 
„am omorit pe Mihnea- 
„Vodă!“ 


Cât ajunse în Ardeal, — întracea ţară unde 
atâtea neamuri răsboinice, Unguri, Saşi, Români 
şi Săcui, stau inghesuite şi în veci gata pe vrajbă, 
— gândul cel dintâiu al Domnului mazilit fù să 
` Chervan = car mare şi încăpător. — Sipeturi = lăzi 
cu coperiş boltit, 


strângă o adunătură de oameni cu simbrii, in 
capul cărora să meargă să-și iea Domnia înapoi. 
Planul său nu isbuti; oştirile lui Vlăduţ îi răsi- 
piră simbriaşii, şi el atunci se duse să se aşeze 
cu toată familia, în Sibiu; dar inima lui încă nu 
eră înfrântă şi capul lui se -muncea mereu cu 
ideea d'a redobândi tronul. De aceea trămise pe 
Stoica, cu bogate daruri, în Vişegrad, la Craiul 
Vladislav al Ungariei, ca să-i arate plângerile 
sale împotriva boierilor ţării şi să-i ceară tot 
dVodată ajutor şi ocrotire, = 
Vladislav, linguşit ďa vedea atâta supunere din 
partea unui Domn român, îi răspunse printr’o 
carte măgulitoare, în care îl numia „bunul său 
frate“ şi-i făgăduiă că `I va sprijini cu oaste în 
primăvara. viitoare, îndatorându-l însă să prii- 
mească legea catolică şi să-i închine ţara Romă- 
nească, unind-o prin lege şi tractaturi de supu- 
nere cu crăia Ungariei: Zâmbitoarea nădejde a pu 
terii făcu pe Mihnea să priimească toate aceste în- 
voeli umilitoare. Lege, familie, avuţie! ce n'ar fi 
jerttiteloareacum pentru o sângeroasă răsbunare? 
Ah! ce sălbatică veselie îi umplea sufletul, când, 
printre visele viitoarei sale măriri, zărea capetele 
„Basarabilor înşirate în ţepe la porţile-i domneşti! 
Vremea dacum însă cerea ca sascundă asprele 
aplecări ale inimei sale şi să stea cu zâmbetul 

mulţumirii în veci gata pe buze, pentru orice 
semn de compălimire sau de cinste, pentru orice 
făgăduinţă de ajutor. 

Craiul Vladislav scrise totdeodată orăşenilor 
din Sibiiu poruncindu-le ca pe „Mihnea Voevodul, 
„pe ai săi, pe toată casa și neamul lor, nebântuiţi, 
„siguri şi fără impiedicare, să'i ţină acolo în mij- 
„locul lor, şi in cinste să'i aibă; preste acestea, 
„pe toţi să-i apere şi să'i ajute şi să fie datori 
„in tot timpul a le luă parte, nici să cuteze alt- 
„mintrelea a lucrà“. 

Această crăiască carte fusese citită în mijlocul 
pieţei mari de către Magistratul oraşului şi toţi 
„înţelepţii, luători de seamă şi credincioşi ai craiu- 
lui iubiţi“. Sibiienii se făgăduise să împlinească 
cu credinţă, luare "n seamă şi înțelepciune porun- 
cile iubitului lor Craiu. 

De atunci inainte Mihnea, pus sub credinţa de 
obşte şi botezat în legea catolică cu mare pompă 
dinaintea Sibiienilor papistaşi, fù privit ca cea mai 
insemnată persoană din cetate, Norodul îl cinstea, 
il iubea şi se închină la dânsul; adevăr e că nimeni 
nu putea fi mai milostiv decât Domnul român. 
In toate zilele, Magistratul orașului loan Agota şi 
judeţii şi juraţii veneau să cerceteze de trebuinţele 


Judeţii şi Juraţii = membrii judecătoriilor şi ai mu- 
nicipalităţii. 

“Prințului. In casa lui, comitele de Temişoara, loja 
„de Şom, trămis acum în părţile Bârsei, nobilul 
loan Horvat de Vingart şi toţi grofii şi nemeșii 
din Sibiiu şi de prin prejur alcătuiau o curte care 
se bucură de belșugul şi de traiul domnesc al Voe- 
vodului mazil. La mese şi seara în adunări, Mihnea 
le povestea jafurile şi prădările boierilor, dușmanii 
lui şi lesne-crezătorii săi ascultători se mirau, în 
simplitatea lor săsească, ce oarbă tară e aceea ce 
se dă în mâna unor asttel de tâlhari şi leapădă 
un Domn, care, străin şi pribeag, în câteva luni 
numai, umpluse Sibiiul de bunătăţile sale. 

Un biet poet latin, loan Salius, ce se bucură şi 
el de cinstea de a fi printre numeroșii oaspeţi ai 
Prințului, incepuse a pune pe versuri laudele sale, 
arătând vechia slavă „a neamului său domnesc, în- 
„tinsa lui stăpânire, dreapta-i străşnicie împotrivă 
„prădătorilor şi a furilor, râvna lui de a uni creşti- 
„nătatea subt o singură cruce, dorinţa-i da scăpă 
„Bizanțul de păgâni, uricioasa viclenie ce-i răpise 
„tronul, tocmai când eră în mijlocul tăriei şa 
„grămezilor de aur“, Insă atunci când eră poetul 
să-şi pornească Pegazul pe căile zâmbitoare şi 
inflorate ale viitorului, când eră să cânte glorioasa 
redobândire a tronului ce se apropia şi săşi ica 
plata cuvenită inspiratelor sale strădanii, o îm- 

Grofii şi Nemeşii = comiţii şi nobilii unguri. 

prejurare cruntă curmă deodată strălucitoarele 
nădejdi ale Domnului şi ale linguşitorilor săi. 

Şederea lui Mihnea în Sibiiu strânsese acolo 
mai mulţi oameni ce purtau cu dânşii câte o 
veche răsbunare şi. care, plini de jalnice aducere 
aminte ale trecutului, urmărea ca pieaza rea, 
pe îmblânzitul tiran. 

Nemilostivita ursită sau pronia răsplătitoare 
făcuse ca aceşti oameni să se întâlnească, să'şi 
destăinuiască unul altuia aceiaşi ură şi împreună 
să chibzuiască a lor răsbunare. 

i E = * 

In casa lui Danciu Țepeluş stau adunaţi într'o 
seară trei oameni. Unul de vârstă mezie, purtând 
imbrăcăminte ungurească, are un obraz pe care se 
citeşte o prostatică râvnire la măriri; acesta € 
stăpânul casei, fecior de Domn şi neimpăcat duş- 
man al lui Mihnea, carele se suise pe tronul ho- 
tărit lui de Vladislav şi acum încă îi răpise spri- 

„jinul ocrotitorului său. Al doilea e un boier bă- 
trân de ţara Românească, cu barba albă şi cu frun- , 
tea înnorată de o vechie mâhnire: acela e Radul, 
Spătarul din Albeşti, a cărui fiică Ilinca fusese 
jertfită cu atâta cruzime de către fostul Domn, 
chiar în noaptea ei de cununie cu Ilie Basarab. 

In sfârșit un tânăr purtând zeghia sârbească, 
ține mâna pe hangerul dela brâu, pare car fi 

gata să spele în sângele tiranului necinstea unei 
surori jertfită de dânsul; îl chiamă Dumitru 
lacşăg şi e nepotul mitropolitului Maxim. 

Ei se par a fi după o lungă sfătuire; iar bă- 
trânul boier, întinzând cu încetul mâna întrun 
ras de aur ce stă pe masă, scoase dintr'ânsul 
o hârtie îndoită și citi cuvântul: „Hangerul!“ 

lacşăg săltă de bucurie, strigând: — „E al 
meu!“ — Ceilalţi doi răspunseră: — anl 
zeu să te ajute!“ 

Radul posomorit aruncă ’n foc o altă făşie pe 
care seria „Ștreangul“ şi Danciu rupse cu necaz, 
una care zicea „Otrava!“ 

Fără de a mai spune o vorbă, ei se Cana a 

A doua zi erà 12 Martie 1510 şi prasnic mare 
al sântului Papă Grigore. Toată obştea cuvioasă, 
muieri şi bărbaţi, ascultă cântările letineşti ale 
băratului şi răsunetul măreț al organului. Pe 
piaţa mare, dinaintea bisericei nu e nimeni; d'o 
parte se vede numai un zid boltit: de cealaltă 
un tufiș de pomi îndesaţi. 

Acuma slujba s'a sfârşit; creştinii îmbrăcați ca 
de sărbătoare, es de toate părţile, făcându-și cu 
aiasmă semnul crucii pe frunte şi se răspândesc 
pe la casele lor. Mai în urmă de toţi şi umblând 
“ Letineşti = latinești, catolice. — Băratului = preotului 
catolic. 

cu pas greu, se coboară treptele de piatră ale ca- 
tedralei, Mihnea-Vodă însoțit de nedeslipitul său 
Stoica şi de loan Horvat de Vingart; contoşul 
Domnului, sur şi lung, cu ceaprazuri de fir, e des- 
chis la piept şi lasă să se vază o scumpă blană 
de samur, la fel cu căciula de pe cap. Nimeni 
dintr'inşii nu poartă arme într'o zi mare ca aceea. 

— „Frumoasă şi măreaţă slujbă!“ — zise Dom- 
nul către Horvat. 

— „In curând se vor bucură de dânsa şi pă- 
„mântenii Măriei Tale, când cuvioasa-ţi râvnă ii 
„va adăpă la izvorul adevăratei credinţe“. 

— „Aşă e, negreşit. Ştiu bine că voiu întâmpină 
„0areşicare anevoinţe, piedici şi zavistii ; dar lăsa- 
„[i-vă pe mine“ ; — zise el zâmbind în silă,— „voiu 
„purtă crucea în mână de fer. In zadar vor în- 
„cercà boierii şi mai ales blestemaţii de Basa- 

Trabesti.“ 

Atunci, sărind ca un trăsnet din tufiş, un om 
se repezi la el cu hangerul în mână şi în iuţeala 
isbirii îl pironi cu -ferul drept în peretele boltit 
de pe piaţă. Abia avu vreme Mihnea să-i zică 
cu o mirare plină de dispreţ: — „Tu, cine ești?“ 
ȘI pierzând orice simţire, căzu mort pe brânci, 
Hangerul isbindu-l de lespezi, îi pătrunsese coas- 
tele şi ii eşise sângerat prin spate. 


Contoşul = haină ungurească, cam lipită pe trup. 

Tovarăşii lui Mihnea rămaseră încremeniţi de 
spaimă, şi ucigașul se făcă nevăzut; dar preste 
câteva minute un om strigă în gura mare din 
clopotniţa bisericei: „Să ştie tot omul că am 
„omorit pe Mihnea-Vodă!* Acela eră lacşăg. 

La acea semeaţă şi groasnică strigare ce se răs- 
pândise ca o furtună prin tot oraşul, norodul în- 
treg se turbură; începură a trage clopetele şi ce- 
tățenii prin case, îmbrăcau zeaoa de sârmă şi. 
coiful de fer şi se înarmau ca la o mare primej- 
die. Adunați toţi davalma și cu sgomot pe piaţa 
mare, ei priveau cu jale la strălucitul răposat, când 
strigările turbate ale lui lacşăg şi vaietele fami- 
liei domneşti ce sosise în grab pe locul de omor, 
întărâtară mânia norodului. Un cetăţean mai 
aprins şi mai îndrăsneţ dibui pe ucigaș în turnul 
cel înalt şi cu o împuşcătură îl lovi drept in cap. 
Trupul lui lacşăg căzu sfărâmat pe pietre. 

Acesta fu semnul isbucnirii: — „Săriţi pe uci- 
„gași!...* sbierau toţi din toate părţile. 

— „Danciu şi Albescu au fost inţeleşi cu tål- 
„harul acesta !“ — strigă Stoica după treptele bi- 
sericei presupuind tainica lor înfrățire. 

— „Pe dânşii copii!.... Ei au ucis pe bunul 
„Domn! pe milostivul Mihnea!... pe tatăl săr- 
„manilor!!... pe fala Sibiiului!!1... Pe dânșii, 
„copii! daţi, daţi *năvală!...* — Aceste strigăte, 


= Va 


repeţite de mii de glasuri, porniră gloata cu vol- 
bură după piaţă şi toţi se răpeziră la locaşele 
bănuiţilor omoritori. 

Acolo se petrecură groaznice măceluri; pe toţi 
din casă, stăpâni şi slugi, îi sfâşie norodul în- 
vierşunat, şi trupurile lor trunchiate şi târite prin 
țărâna uliţii, le asvârli, ca stârvuri, afară din 
cetate, Astfel uneori soarta înneacă în acelaş 
potop pe vinovat şi pe răsbunători! 

Abia noaptea aduse ceva linişte în oraș, dar 
cetățenii rămaseră armaţi ca să ducă a doua-zi 
cu cinste trupul lui Mihnea-Vodă până la cel 
din urmă al său sălaș, în biserica Sântei Cruci 
„din mănăstirea Dominicanilor. 

Sibiiul amăgit plânse multă vreme pe crudul 
tiran căruia dincolo de Carpaţi îi ziceau „Mihnea 
cel rău“. Judecătorii curţii crăiești făcură .cerce- 
tări asupra acestor nenorocite împrejurări și 
familia Domnului rămase cinstită și apărată, în 
Sibiiu până când soarta armelor, iarăși protiv- 
nică, o sili să treacă la Țarigrad. 

Mircea Ciobanul a fost Domn al ţării mulţi 
ani după acestea, şi mai mulţi Domni din neamul 
Dracii Armaşului din Mănești au stat, la deo- 
sebite vremuri, pe tronul ţărilor noastre. 


București, 1857. 

Clopotele bisericei domnești din târguleţul Bu- 
cureştilor băteau cu glas jalnic şi treptat; iar de 
sus, de pe colincea dealului de'mpotrivă le răs- 
pundea cu răsunet tânguios şi depărtat, mica 
turlă rotunjită a bisericuţei lui Bucur. 

Eră pe la sfârşitul lui Fevruarie, anul 1560, şi 
de curând se adusese în oraș, trupul Mircei Vodă, 
cel poreclit Ciobanul, care la 26 ale lunii, murise 
pe drum, când se întorcea din Ardeal; ori că 
boierii pribegiţi acolo pe care el se 'ncercase cu 
făgăduieli mincinoase şi cu viclene jurăminte a-i 
înapoiă în ţară, îi urziseră cu otrăvuri peirea, 
ori că Dumnezeul milostiv se "'ndurase în sfârşit 








Pribegiţi =- expatriaţi. 

de nevoile bieţilor creştini împilaţi de acest 
crunt stăpânitor şi hotărise acum „ceasul asprei 
sale judecăţi. 

De patru ori Mircea fusese aşezat domn 
cu sila în ţară de Poarta turcească. și numai 
hulă şi ură îşi ridicase asupră-și prin năpăstuirile 
sale; iar mai ales pe boieri îi bântuiă şi îi munceă 
cu răutate, ca doară să le plătească cu amar şi 
cu chinuri, omorul tătâne-său Mihnea-V oevodul, 
şi lunga isgonire a neamului său şi pizma lor 
cea Etna Aga ba Drept răsbunare, mulţi din- 
(r'ânşii căzuseră sub sabia Beşliilor, mulţi iar, fu- 
găriţi în Ardeal, aşteptau acolo să le vină și lor 
rândul pe roata schimbătoare a soartei româneşti. 

Se "nţelege dar că cu moartea Domnului, tre- 
buiau acum să le renască nădejdiile şi să se 
asmută ale lor nalte râvniri. 

Insă Mircea își dase obştescul sfârșit pe scau- 
nul domniei, în mijlocul tăriei sale; deci toată 
măreaţa pompă a unei domneşti înmormântări 
umplu târgul, la a sa pristăvire, de o jale adâncă 
și "'ngrijată. 

Noua curte domnească din Bucureşti, clădită 
printre sălciile de pe malul stâng al Dâmboviţei 
şi 'nconjurată de ţepene ziduri cu creste nalte 
“ Beștii = Ostaşi călări de neam tătăresc în slujba Tur- 
cilor. — Pristăvire = răposare. 

şi cu înguste ferestrui de meterez, eră plină de 
o gloată posomorită pe care abia o ţinea în 
strună un şireag îndesat de Dorobanţi şi de 
Aprozi. Sus în casele domneşti, al căror lat 
acoperiș de şindrilă se 'ntindea jur imprejur cu 
streşine largi și revărsate, stau adunate, cu o 
cucernică smerenie, împrejurul trupului împo- - 
dobit al răposatului, toate căpeteniile ţării. 
Preoţii se scoboriră-mai întâiu pe scară şi înce- 
pură cu obișnuitul viers a lene, cântecele de în 
gropăciune; de dou . laturi se întindea oastea pe- 
deastră cu prapurele plecate, cu săneţele în jos. In 
mijlocul ei mergeau cerniţi, boierii de taină, unii 
purtând p'ai lor umeri sicriul luminatului mort, 
alţii purtând pe mâni plioapa, pe care stă încruci- 
şate sabia şi buzduganul domnesc. Indată apoi, 
călcând cu pas sigur şi apăsat, venea văduva ră- 
posatului, Doamna Chiajna, pe al cărui chip în 
veci incruntat, nimeni nu putea dovedi păsurile 
inimei sale; părul ei începuse a cărunţi, dar trupul 
său eră "nalt, portul ei drept şi falnic, ochirea-i 
strașnică și hotărită; capu-i cătă mândru în sus, 
Meterez = întărire, fortificaţie. -- Aprozi = servitorii 
dregătoriilor judecătoreşti. — Prapure= steagurile dife- 
ritelor cete de ostaşi. — Săneţe= puşti. — Boierii de taină, 
= boierii cei mai de frunte, consilierii domniei.— Plioapă 
= capacul sicriului. — Buzduganul = sceptrul domnesc. 

fără grijă și fără sfială. Pentru cea din urmă oară. 

a îmbrăcase albele podoabe şi vălul de beteală 
ale miresei ca să ducă pe soţul ci la veşnicu-i lăcaş, 
căci după zioa aceea văduva nu mai scotea veş- 
mintele cernite. Aşă eră obiceiul vechimii. 

La Te ei umblau doi coconi tineri, ca 
de 14 şi 15 ani, cu haine negre şi cu feţele obi- 
dite. Aceştia erau moştenitorii, acum sărmani, 
“ai lui Mircea. Cel mai mare din ei, Petru, beteag 
şi mărunţel la boiu, inaintă cu greu sprijinindu-se 
într'o cârjă; fratele său Alexandru îl însoțea; şi 
amândoi, plânşi şi tăcuţi, semănau duși pe jal- 
nice gânduri. 

D'a stânga Chiajnei, două copile, ceva poale 
mai în vârstă decât frații lor, dar îmbrobodite 
în marame negre ce le ascundeau cu totul obrajii, 
dovedeau numai prin suspine și prin plânsori 
năbuşite, adânca lor durere. 

După tânguioasa familie, alaiul se prelunge: 
cu toţi oamenii casei, amestecând cu sunetul jal- 
nic şi Slăbănogit al tobelor, văietările lor,— cu Că- 
lăraşii domneşti ce se îngrijiseră a face la caii 
lor, lăcrimarea ochilor cu praf de puşcă, — şi în 





Coconi = fii de Domni şi de boieri. — Boiu = trup, sta- 
tură. — Alaiul= cortegiul. 

Dimitrie Cantemir spune în Descrierea Moldovei că la 
înmormântările domneşti, călăraşii frecau ochii cailor 
cu prat de pușcă ca să-i facă a lăcrimă. 

sfârşit cu tot norodul orașului ce umblă cu ca- 
petele goale pentru jălire. 

Alaiul colindă ulițele povârnite ale micului 
orăşel ce abia atunci incepuse, numai pe malul 
stâng al gârlei, a se împlini ici cu gardul unei 
colibe de vecin, mai colo cu ulucele unei căs- 
cioare de brăslaș ori de seutelnic, mai dincolo 
cu zidurile unei case de boier sau de boiernaş 
ajuns; trecă şi prin piaţa mare unde şetrele pre- 
cupeţilor, scaunele măcelarilor și tarabele gele- 
pilor turci, armeni sau greci, erau închise în ziua 
aceea, şi se întoarse iarăşi în curtea domnească, 
unde răsunau clopotele bisericei Ghicedului, pe care 
o zidise chiar Mircea-Vodă Ciobanul şi în care, 
dintre toţi Domnii, el mai întâiu sa îngropat. 

Toţi pe rând intrară în sântul locaş; năsălia 





Constantin Căpitanul, vorbind despre clădirea mă- 
năstirii Radu-Vodă, de către Alexandru- Vodă, fiul Mircei, 
zice: „din jos de București“ adică afară din oraş. — Ve- 
cin = ţăran plugar. — Brăslas = meseriaş, făcând parte 
dintr'o braslă sau corporaţiune. — Scutelnie = contribua- 
bil scutit de birul către Stat, cu condiţiune să-l plă- 
tească cu muncă la vre-un boier. — Scaunile măcelarilor 
= prăvăliile de măcelărie. — Gelepi = neguţători străini. 
Ghiced, ceea-ce pe turceşte însemnează streajä, senti- 
nelă, se numi prima biserică din Bucureşti, adică actuala 
biserică Curtea-Veche. — Năsălia = targa pe care se 
aşează sicriul, cosciugul. 

fù aşezată jos chiar lângă strana domnească ; se 
zise prohodul și slujba se urmă toată după rân- 
duiala sa; dar când pe la sfârşit începură ar- 
hiereii, apoi slujbaşii cei mari şi- cei mici să se 
apropie de mort şi să-i sărute mâna dreaptă şi 
crucea dintr'ânsa, câţiva boieri, mai mult tineri şi 
noi poposiţi în biserică, ai căror cai și arme se 
auzise tropotând şi zornind p'afară în vremea 
slujbii, înaintară cu semeţie şi, puindu-se drept 
în faţa sicriului, incepură să strige în gura mare 
către obștea spăimântată” din biserică: 

— „Fie-vă ruşine, măi fraţilor, să vă spurcaţi 
„buzele pe aşă mâni pângărite ! Scârbă să vă fie 
„a plecă capul la trupul unui om care a fost ur- 
„gia oamenilor şi biciul Satanei !—- Oare nu vă e 
„destul că, precât a fost tâlharul acesta cu' zile, 
„el a hălăduit în Domnie atâţia mari de ani; ba 
„incă v'aţi colăcit, ca târitoarele, la poalele lui și 
„i-aţi lins laba cea mohorită, pe care nu cutezaţi 
„a 0 muşcă? — Acum, încaile, prindeţi la inimă! 
„lepădaţi-vă jositoarea slugărie! Vedeţi că ochiii 
„Sau stins; coardele puterii sale sau rupt; acum 
„cel puţin îndrăsniţi şi voi a face ca mine, Badea 
„Cluciarul, şi ca tovarășii mei, toţi boieri ai ţării, 
“7 Prohod = rugăciunea morţilor. — Poposit = abia sosit. 
Hălăduire = răbdare, menţinere. --- Mohoritaă = roşită, 
pătată cu sânge, 

„pe carii năprasnica  silnicie a Ciobanului ne-a 
„ținut alungaţi pe la străini. Veniţi şi vă plecaţi 
„crucei mântuitoare ce cu drept o smulg din 
„mânile nelegiuitului; iar stârvul lui, seuipaţi-l 
„ca mine şi asvârliţi cu pietre într'ânsul!* 

La aceste vorbe îndrăsneţe, însoţite cu fapta, 
„toţi rămaseră încremeniţi de ciudă. Chiajna sin- 
gură se repezi către cutezătorii tineri şi cu ochi- 
rea-i fulgerătoare îi opri în loc: 

— „In laturi, mârşavilor!* — strigă ea cu glas 
puternic. — „Asta vă e, biet, vitejia, neruşinaţi 
„păgâni ce necinstiţi un mormânt? Spuneţi! ce 
„Ştiţi mai mult a face, mişeilor, uneltitori de rele, 
„iscoditori de desbinări, ce priviţi de subt obială, 
„păsul ţărei şi alergaţi, ca dulăii, la pradă? — Ce! 
„oare socotit-aţi voi că, unde a răposat Ciobanul, 
„0 să rămână turma în ghiarele voastre ca să 
„0 jăfuiți după cum vă place? Hei! măre băieţi, 
„mai va până atunci! Mircea sa dus, dar fiul 
„Său a rămas şi Chiajna îi e mumă şi va şti să-l 

- „apere de voi“. 

Ochii pribegilor se 'ntoarseră către Petru pe 
care Doamna îl arătă cu degetul, zicând acestea ; 

Cluciar = boierie veche: Cluciarul comandă ostaşi 
călări, deşi numirea de Cluciar însemnează slavoneşte 
Chelar. = Năprasnic = groasnic, plin de urgie. Obială, 
= plapumă, 

dar când văzură trupul mic şi gârbovit al tână- 
rului, un zâmbet de dispreţ le înflori pe faţă și 
Badea Cluciarul adăogi râzând: 

— „Aoleu! vai de biata moșie daco fi să-i 
„meargă toată seama, şoldâș, ca Făt-frumos ălghe- 
„bos! Dar tacă-ţi gura, nu vorbi de pomană, jupa- 
„Niţă, că dor nu vom rămânea, sărac de noi, râsul 
„lumii că adică nu s'a mai aflat dintre noi altul mai 
„vrednic de Domnie, decât ăst pitic slut şi şehiop!* 

Râseră boierii cu hohote; dar Chiajna, turbată 
de mânie, smulse co mână vârtoasă de pe 
plioapa sicriului, buzduganul și sabia domnească şi 
dându-le în mânile fiu-său: -— „De e şchiop şi mă- 
runt* — zise ea, — „iată cârja ce-i va sprijini bete- 

gia, şi iată paloşul ce-l va înălțà cu capul mai pre- 
„Sus de toate capetele voastre. —Dar nu plătiţi 
„vorba ce o pierd cu voi.—Pe ei, copii!“ — strigă 
îndreptându-se către Letfegii şi, întorcându-se la 
preoţi: — „Sfinţiile voastre, urmaţi-vă datoria“. 

Atunci zăngănitura ostașilor ce dau năvală, 
larma gloatei turbate ce se imbrancea, cântările - 
preoţilor zorind a sfârşi slujba, sunetul clopotelor, 
isbucnirile tunurilor făceau toate la un loc un vuiet 
incurcat, un fel de luptă amestecată, din care fie-şi 


Mone > patia. țara se numia aşà în vechime. — Jupan 
şi jupaniţă erau titlurile ce se dau vorbind cu per- 
soanele boierești; — Lefegii = soldaţi tocmiţi cu simbrie, 


cine cătă să-şi scape zilele, astfel încât în puţină 
vreme sestrecurară toţi şi biserica rămase deşeartă. 
i > * i 

In mijlocul liniştei ce urmase acelui sgomot ne- 
obişnuit, un tânăr, la chip mândru şi plăcut, cşì 
dintro strană afundată, unde el se ascunsese cu 
inima pătrunsă de o cucernică jale. Un mintean 
negru cu găitane de fir, cioarici la fel, cu pajeri 


pe genunchi, o mantie scurtă pe umeri, cizme 


'nalte în picioare. cu pinteni de argint; la coapsă, 
un paloş scurt şi drept, şi "n mână o ţurcă de 
samur cu surgaciu: iată îmbrăcămintea sa. 

EL umblă să iasă din biserică când, pe ţărâna 
incă grămădită a noului mormânt. zări o femce 
zăcând înfășurată într'o lungă maramă de zăbra- 
nic negru; se apropie, pipăi o mână mică ŞI rece, 
ridică marama după obraz şi pentru întâiaş dată, 
inima-i simţi, la vederea unei necunoscute, fiorii 
ce dă primejdia unei fiinţe iubite, Niciodată până 
atunci cel nu văzuse aşă galbene şi dulci trăsuri: 
in luptă cu suferința; niciodată sufletu-i nu se 
umpluse de o mai vie şi mai îndoioasă îngrijare 
pentru o viaţă scumpă şi dorită. Stà îngenunchiat 

Cioarici = pantaloni  strâmţi. -- Samur == o blană 
scumpă. — Surguciu = copcă şi penița formată de pietre 
scumpe, care se punea la căciulile boiereşti. — Zăbranic 
= stotă de lână foarte subţire și străvezie, 

şi cuprins ca de un farmec dinaintea acelei zâne 
aromite şi vinele-i băteau cu iuţeală și suflarea-i 
se revărsă din sânul său, pare car fi vrut să îm- 
partă cu dânsa viaţa, ce în pieptu-i se îndoise. 
"Cu neetul tânăra copilă îşi veni 'n simţiri: ochii 
ei albaştri clipiră sub lungele-i gene bălaic şi — 
vezi câtă e puterea tainică şi neprevăzulă a iu- 
birii! — tânăra Domniţă ce căzuse leşinată la ve- 
derea cumplitelor fapte ale pribegilor, nu se spăi- 
mântă zărind acum înainte-i un om, ce învederat 
trebuia să fie de seama lor ; dar pe chipul acestuia 
domnea. într'acel minut, atâta senină mărinimie, 
atâta smerită supunere, încât sufletul ei nu presu- 
puse vre-un rău, şi buzele-i rumenindu-se uşurel, 
şoptiră încetişor: — „ţi mulţumesc cai fost milos 
„ŞI mai scăpat dacei oameni fără de lege!“ — 
Apoi, pricepându-se singură cu un bărbat necu- ` 
_noscut, se sculă binişor şi cu pasul incă şovăind, 

se indreptă către casele domneşti. 

Radu (căci aşă il chema pe tânăr) rămase uimit - 
in loc; el urmări cu ochii pe blânda fecioară, ce 
curând se pierdu ca o umbră şi, strângând pe 
pieptu-i marama ce-i rămăsese în mâni, jură că 
viaţa-i întreagă va fi închinată îngerului acestui 
vis încântător. Din minutul acela, el ce se hrănise 
cu laptele duşmăniei, el ce visase numai crunte răs- 
bunări, el care, aflând moartea lui Mircea, se gră- 

bise, cu câţiva pribegi, să calee hotarul ţării cu 
ură în inimă, cu disprețul isbândei pe buze, cu 
hotăririle cele mai sângeroase, simţi acum in- 
tro clipă, toate aceste aspre dorinţe răsipindu-se 
şi, patimile-i; ca şi traiul său, din minutul acela 
se schimbară cu totul. 

Radu eră fiul Vornicului Socol, boier odinioară 
mare şi tare în ţară; pe acest Socol îl Lrămisese 
Pătrașcu- Vodă ca sol la crăiasa Ungariei, Isabela, 
când aceasta intrase izbânditoare în Cluj (22 Oc- 
tomvrie 1556), şi solul se intoarse cu bogate da- 
rūri şi cu înalte năzuiri; râvnitor chiar la Domnie, 
Vornicul otrăvi într'ascuns pe bunul Petru; dar 
oștile lui Suleiman, ce aduceau în locu-i pe Mircea, 
il goniră din ţară şi-l siliră să-şi caute scăparea 
in Ardeal. Socol încredinţă atunci starea. şi fa- 
milia sa Grafului Francisc Kendi şi plecă la “Ța- 
rigrad ca să-şi câştige favoare la Poartă ; dar Mir- 
cea il preîntâmpinase şi, săpându-i din vreme 
groapa, nenorocitul peţitor fù aruncat in mare din 
porunca Sultanului. In zadar mai pe urmă îşi 
ceruse nevasta şi pruncii lui, averea dela Kendi; 





Vornic == primul ministru al vechilor Domni din ţara 
Românească. — Sol =ambasador. — Năzuire şi năslire = 
dorinţă aspiraţiune, gânduri mari. — Graf = comite, 
titlu de nobleţă din ţările apusene. — Țarigrad = Cons- 
tantinopol, 

ungurul tăgădui şi păstră pe seamă-i vistieria 
și turmele şi stogurile de bucate ale boierului 
român. 

Deci acum fiul acestuia venea să-şi redobân- 
dească drepturile părintești; el se unise cu vre-o 
câţiva din boierii pribegiţi care, nerăbdători de 
a-și revedea vetrile, sosise călări chiar în-ziua po- 
gribaniei Domnului, cugetând, ca nesocotiţii, să 
smulgă cârma ţării din mânile văduvei; insă 
“Mirceoaia eră in stare de a le stă împotrivă; 
unii dar dintr'acei cutezători fură prinşi şi fere- 
caţi, alţii scăpară în învălmăşeală şi se pregă- 
liră a veni de isnoavă cu oaste din Ardeal. 

Oblicind din nou despre sosirea boierilor. pri- 
begiţi, cu oaste, Chiajna, care aşezase acum în 
tienă pe fiul ei Petru Șchiopul pe scaunul Dom- 
niei, nu se turbură prea mult cu gândul că indâr- 
jiţii boieri vor fi strâns în Ardeal vre-un stol 
de. adunătură pe care lesne `l va risipi oștirea 
ci; trămise dar împotrivă-le pe marele Sărdar 
cu ceva călărime. 

Amândouă părţile se loviră la satul Romaneşti 
din Dâmboviţa; dar vitejia pribegilor infrânse pe 

Visteria = averile, bogăţiile unei ţări, dar şi ale unui 
particular foarte avut. — Pogribanie = înmormântare. — 
Oblicind = auzind, aflând. — Marele Sărdar = o căpe- 
tenie de oşti româneşti în vechime, 

oamenii Domniei, şi biruitorii e aci spre Bu- 
cureşti. 

_ Tot neamul domnesc, cu ce boieri mai avea pe 
'mprejuru-i, fugi la Giurgiu şi de acolo, însăşi 
Doamna trecu Dunărea ca să ceară ajutor dela 
Paşa din Rusciuc. Adunându-și apoi toate puterile 
pământene, și Roşiorii şi Ferentari şi Lefegii şi 
toate crucile de pedestrași, sprijinită pe de altă 
parte de Spahii turceşti, Chiajna, în fruntea oști- 
rei sale, apucă drumul înapoi către Bucureşti, ră- 
sipind groază inainte-i numai prin gloata năpras- 
nicei sale ordii. Boierii, prinzând de veste despre 
acestea, se traseră inapoi pe drumul Craiovei, aṣ- 
teptând ajutoare de dincolo de Olt; dar oastea dom- 
nească îi nemeri pe priporul satului Şerbănești. 

Un râuleţ ce şerpueşte subt o coastă, despărţea 
amândouă taberile. Cluciarul Badea, căpetenia 
pribegilor se văzu strâmtorat la poalele dealului 
şi fără leac de scăpare; iar Chiajna, încălecată 
bărbăteşte şi purtând zale de piept $un hanger 
in mână, străbătea rândurile, îimbărbătă pe Ro- 
-mâni cu vorbe linguşitoare, pe Turci cu bogate 
Roșiorii, ] Ferentarii şi Lefegii erau diferite corpuri de 

oaste românească. — Crucile de pedestrași == erau impăr- 
ţirile pedestrimei cum sunt azi companiile de infanterie.— 

Spahii = oaste călăreaţă turcească. — Zale= împletitură 

de veriguţe de fer, spre a servi trupului ca apărare, — 

Hanger = sabie scurtă şi încovoiată, 

făgăduieli şi le insuflă tutulor aspra sa voinicie. 
Ostașii, minunaţi şi imbiaţi de învierşunata vite- 
~ jie a acelei sdravene muicri ce le strigă şi le da 
pildă ca să lovească pe vrăjmasi, deteră năvală, 
trecură intro clipă micul pârâu, şi, printr'o crân- 
cenă măcelărie, sdrobiră cu desăvârşire mica oaste 
boierească., Acolo pieriră, luptându-se vitejeşte, 
Badea Clucerul şi mulţi alţi oameni dintre pribegi. 
„ Intr'această nenorocită bătălie, boierii îşi adu- 
ceau cu durere aminte de atâţi voinici tovarăşi, 
ce se dase da gată pradă şi fusese robiţi şi ucişi 
in ziua nesocotitei lor semeţii în biserica din Bu- 
cureşti; printre aceia ei socoteau şi pe tânărul 
Radu Socol, în care îşi pusese mari nădejdii, şi 
care acum, neştiut de nimeni, trăiă retras şi as- 
cuns pe malul Motrului, în dărâmăturile cetă- 
țuiei dela Socoleşti, muncindu-și sufletul înduios 
intre ură şi iubire. | 
NU NI A 


II. 
Printre oamenii pe care firea "i-a lipsit de ale 
trupului desăvârşiri sunt unii cari, preţuind încă 
din vârsta copilăriei starea lor neasemuită cu a 


Imbiaţi = însulleţiţi, animați, încuragiaţi, 


celorlalţi oameni și de toţi botjocorită, se hrănesc 
cu o nepregetată ciudă, c'o adâncă zăcăşie care 
în veci le ţine mintea veghiată şi le porneşte su- 
fletul la viclenii şi la răutăţi; alţii iar, mai zăbav- 
nici poate în agerimea duhului, sunt de tineri cu- 
prinşi d'o tainică melancolie, d'o îndoioasă sfieală, 
care mai adesea se cumpănesc cu ò minte dreaptă 
şi sănătoasă, cu un suflet compătimitor, cu 0 
inimă miloasă. 
Din feiul acesta eră junele moştenitor al lui 
Mircea, Petru Șchiopul; anii săi tineri, mintea-i 
îndărătnică cu greu i-ar fi păstrat scaunul Dom- 
‘niei, de n'ar fi stat la mijloc mumă-sa Doamna 
Chiajna, muiere capeşă şi dăunoasă, care ştiù să 
doboare cu armele împotrivirea Românilor şi să 
„cumpere cu bani bunăvoința Porții. Intr'adevăr, 
drept răspuns la trămiterea unor bogate daruri, 
însoțite cu făgăduinţa de a mări până la patruzeci 
de mii de galbeni, haraciul ţării, — care, din 3000 
de asprii ce fusese la început sub Mircea Bătrâ- 
nul (1383), se urcase, sub Laiotă Basarab, la 
T Zăcășie = invidie nemărginită, răutate îndărătnică. = 
Zăbavnic = întârziat. -- Muiere capeșă şi dăunoasă =. 
femee cu mintea deschisă și stăruitoare precum şi cu 
voința neinduplecată. — Faraciul = birul cel plăteau ţă- 
rile supuse Lurcilor. — Asprii =bani mărunți de argint 
astfel numiţi dintro vorbă grecească, care însem- 
nează albi. 

10,000 galbeni, — Stefan Vel Portarul împărăției 
aduse hatişeriful ce întărea Domn pe fiul ei Petru. 

Uneltirile Doamnei Chiajne isbutise toate; 
erà stăpână tare şi mare; în zadar se mai seat 
cară unii din boierii pribegi, precum Stanciu 
Benga, Matei Marga, Radu Logofătul, Vâlsan şi 
alţii, să-i dârapene cu armele Domnia: la Boieni, 
ei fură învinși și risipiţi. Nu rămăsese altă nă- 
dejde decât o tăcută supunere; cei mai mulţi 
dintre. boieri se învârtejiră p'această inţeleaptă - 
ale. Printre dânşii veni să se închine statornici- 
tei Domnii şi tânărul Radu Socol, pe care un 
interes tainice și mult doeosobit de năslirile ce- 
lorlalţi, îl ademenise la curţile domnești. 

Un vis mult dorit de fericire, învrăjbit cu mu- 
strările unei conştiinţe rănite prin uciderea tatălui 
său, o dragoste curată, adâncă, îngerească ce'i le- 
gase inima de un neam urgisit, căința da fi căl- 

at un legământ de ură şi lupta cu acel nestă- 
vilit farmec cel făcuse să-și urască jurata răsbu- 
nare şi turburase menirea vieţii sale: iată elătirile 
sufleteşti ce sfărâmau sânul Radului. Cu ce scop 
oare, cu ce hotărire își părăsise el pustia casă 
= Vel Po orarul împăr diției = Marele îngrijitor al Porfii, 
adecă al palatului guvernamental din Constantinopol. — 
Hatişeriful = ordin al Sultanului turcesc. — Se înnârte- 
Jiră = se întoarseră, 

părintească dela Motru, şi venise în Bucureşti? 
Insuși el nu putea şti; dar o răsăritură a inimei 
îl avântase spre locul unde ochii săi puteau să 
zărească pe zâna înllăcăratelor sale visări. 

Cu ce dulce încântare, cu ce uimire cerească 
privea el la tânăra Domniţă când, cu pas lin şi 
uşor, cu chip blând şi smerit, ea păşea în acea 
biserică, unde pentru întâiaşi dată ea sarătase 
privirei lui! El cătă la dânsa `n tăcere, şi une-ori 
ochii lor se 'ntâlneau, iar dânsa închină atunci ca- 
pul şun nor de roşeaţă i se lăsă pe obraji. Când 
apoi Radu rămânea singur în. biserică,  inima-i 
îinmuiată căută locul unde mai întâi îşi văzuse 
visul fericirei sale; dar genunchii lui rămâneau 
încremeniţi dinaintea mormântului în care zăcer 
ucigașul părintelui său, şi, îngrozit de mustrare, 
el se smulgea din acele dulci curse ale ispitei. 

Acestea se petreceau în anii o mie cinci sute 
şeasezeci şi câţiva, chiar în mijlocul veacului al 
şeasesprezecelea. 

Incepuse dar acea epocă când Turcii, atât pentru 
oblăduirea ţinuturile creştine cuprinse de dânşii, 
cât şi pentru înclinările de pace şi de prietenie ce 
legase Padişahul cu unele puteri apusene, simţise 
trebuinţa a se sluji cu oameni care să vorbească 
~ Oplăduirea = cârmuirea, administrarea. — Padișahul 
= Sultanul turcesc, 


Dede 


limbile europene și să fie mai dedaţi decât Osmanlii, 
“cu obiceiele ghiaurilor. Creștinii turciţi aveau dar ` 
adesea, pe vremea aceea, mai bună primire. la 
Poartă şi mai lesne înaintau ca cei născuţi şi cres- 
cuţi în legea lui Mohamet; întradevăr curtea lui 
Suleiman se umpluse de străini venetici, care "şi 
lepădase vechia credinţă şi ajunsese la înalte dre- 
gătorii atât în divan cât şi la ordie; marele Vi- 
zir Mahomet-Socoli eră pământean din Bosna ca 
și viteazul apărător al graniţelor Hozrev-Paşa; 
alţi Viziri, precum Sinan-Paşa, Daud-Paşa erau 
arnăuţi şi croaţi; Ali cel gros eră din Herţegovina: 
Capudanul-Paşa Piale eră ungur, eunuhul Ceafar- 
Paşa, rus, corăbierul Ohiali, calabrez; iar Seras- 
chetul cel favorit Ibrahim, Viziruleunuh Suleiman, 
şi viteazul corsar Hairedin Barbă-roşie, spaima - 
mării Mediterane, erau toţi din viţă grecească. 

Se înţelege însă că mai ales acest din urmă neam 
se folosi de asemenea aplecări ale cotropitorilor 

Ghiaurii = păgânii; astfel nnmesc Turcii pe creştini. 
Divan = Adunarea, consiliul înalţilor dregători ai Por- 
ţii otomane. — Ordie = oștirea turcească. = Capudan- 
Pașa = marele amiral sau căpetenia flotei turceşti. — Bu- 
nuh = castrat; eunubhii erau robi care serviău în Rare- 
murile, sau apartamentele femeești, în casele Turcilor. 
Seraschier = căpetenie de oşti turceşti, însărcinat cu 
conducerea unei campanii. — Corsar = haiduc de mare, 
corăbier tâlhar, 

săi. Grecii, care după luarea Țarigradului, se dase 
atund, fugind, care prin ţările Apusului, care prin 
ținuturi mai depărtate ale Impărăţiei, alungaţi. pri- 
goniţi, silniciţi pe unde-i nimereau biruitorii, cu- 
câte puţin şi treptat prinseră la suflet; cu cât mai 
mult scădea însemnătatea şi puterea Veneţienilor 
şi Genovezilor, cărora Sultanii de mai "nainte le 
dase voie a locui şi a ţine cantoare în mahalalele 
Pera şi Galata, dincolo de portul Stambulului, cu 
atât mai mult îndemănatica măiestrie a Grecilor 
isi făcea vânt şi se dovedea prin neguţătorii isteţe 
Și bine nimerite, prin bogății adunate de prin toate 
țările vecine în haznaoa- Patriarhiei și ale mănăsti- 
rilor greceşti, prin slujbe dibace şi folositoare îm- 
plinite Turcilor la vremi priincioase. Până într atât 
isbutiră ei a-şi face mână bună la Turci, încât Im- 
părăţia le arătă a sa bunăvoință şi a sa încredere, 
dându-le mansupuri și întrebuinţându-i ca slujbaşi 
ai bisericii, ca soli, ca vameşi, ca dragomani, şi 
chiar uneori ca cârmuitori de ţinuturi. 

Grecii au avut pururea acel dar Va fură inima 
şi da cârmui pe nesimţite voinţa stăpânului lor; 


Stambulul, nume turcesc al porţiunei din oraşul Con- 
stantinopol, locuită de Turci. — Hazna = tezaurul, co- 
moara, depozitul de avuţii. — Mansupuri = privilegii, 
foloase băneşti trase din veniturile Statului. — Drago- 
mani = tălmaci sau interpreţi diplomatici. 

firea le este a se strecură pe la cei cu puterea 
și ale amăgi minţile printr'un farmec, care ar fi 
o netăgăduită predomnire morală, de n'ar avea 
mai adesea o făţarnică slugărie, drept mijloc, și 
o mârşavă lăcomie, drept tăl. 

Astfel, din vechile neamuri ale Impărăţiei Răsă-. 
ritului, din Paleologi, din Comneni, din Rali, din 
Cantacuzeni, din Duci, care de mult se răsipise 
ori trăiau tupilaţi prin sărăcăcioasele înfundături 
ale Fanarului, începură a se ivi lăstare scăpătate, 
care uitând vechia fală a strămoşilor și râvnind, 
prin slugărie, la ocrotirea V izirilor, câştigară, cu a- 
cest chip, bogății însemnate, dobândiră înrâurire în 
divanul turcesc şi căpătară chiar cinstiri dela tru- 
faşii lor stăpâni. Prin mijlocirea acestor oameni 
puternici, cu care se amestecase, în favoarea puţin 
cumpănită a Turcilor, şi mulţi alţi Greci mai de 
rând, toate jeluirile, toate cererile creştinilor, raiua 
sau înclinați cu Osmanliii, își luau un sfârșit mai 
răpede, şi, de nu mai puţin costător, totuşi mai 
puţin primejdios. 

Doamna Chiajna, în prevăzătoare-i îngrijire, cu- 
getă să-şi capete reazimul unor mai puternici din- 
tre acei Greci şi, închipuind mijlocul unei încus- 
criri, ceru. prin carte Patriarhului Iosaf, ca să-l 





Raia, raiale= supuşii Turcilor, care nu sunt de re- 
ligie mahomedană. - Tupilați = pitulaţi. 

caute doi juni din Fanar, pe care să-i facă gineri 
la două ale sale cocoane. Patriarhul eră din neamul 
Paleologilor şi avea un nepot de frate, june plăcut, 
mândru. și bine învăţat, anume Stamatie. Fără 
îndoială că lui îi hotări unchiul de soţie, pe una 
din Domniţele românce, iar pentru cealaltă, ca să-şi 
facă tot cu acest prilej şi mână bună pe lângă 
primejdiosul Mihail Gantacuzenul, Patriarhul alese 
pe fratele acestuia, bătrânul şi uritul Andronic. 

Mihail Cantacuzenul, mâna dreaptă a V izirului 
Socoli, erà vameş mare al sării, şi trăia în An- 
hial, pe Marea-Neagră, unde-şi înălțase un palat 
ce nu-l ţinea mai puţin de două-zeci mii galbini; 
nimeni dintre Greci mavea putere ca dânsul, 
nimeni eră mai temut, mai dăruit; nu se făcea 

Patriarh, nici Arhiereu în biserica Răsăritului, 
are să nu-i dea lui mită; toţi îl cinsteau cu nu- 
mele de Arhonta, iar Turcii minunaţi da sa 
dibăcie, îl poreclise Şaitan-Ogli (fiul dracului), 
ŞI cu toate că el obişnuiă să călărească prin oraş 
pe o muşcoaie sau catârcă, cu veşminte nu prea 
“falnice, opt Ciohodari şi laniceri împărăteşti îl 
însoțeau pretutindeni. 

Fanar = mahala din orașul Constantinopol, locuită de 
Greci. — Arhonta = Domnitor, pe greceşte.—Ciohodari 
= servitori care însoțesc pretutindeni pe înalții dregători 
la Turci. — Janiceri = o armată puternică, pe care Sul- 
tanii au desfiinţato pe la începutul secolului trecut, 

Fratele acestui om însemnat, Andronic Can- 
tacuzenul, care-şi ținea casa în Pera, şi Stamatic 
Paleologul, nepotul Patriarhului din Țarigrad, 
se sculară să plece în țar a Românească, a pe- 
titori ai fetelor Mirceoaici. 

Ştirea sosirii lor răspândi o adâncă turburare 
in sânul lui Radu Socol. Pe câtă vreme Domnniţa 
Ancuţa, pe care el o iubea cu dragoste tăinuită, 
se arătase închipuirii sale, singuratică şi împre- 
surată de neintinatul văl al nevinovăţiei, o ne- 
biruită sfială, — poate şi o urmă de mustrare — 
il oprise da pune un ţăl hotărît dorințelor sale 
şi da destăinui indelungata sa iubire; dar când 
i se înfipse în inimă temerea da vedea spulbe- 
rate de un necunoscut, visele atâtor nopţi fără 
de odihnă, când pricepù-ce dor ferbinte; ce chi- 
nuri adânci ar lăsă în sufletu-i pătimaș, răpirea 
iubitei sale de către, un altul, el nu mai stătù 
un minut la îndoială, ci căută îndată prilejul d'a 
intâlni pe Domniţă, da-i vorbi şi da primi din 
gura ei, sau un cuvânt de mângâiere, o licurire 
de nădejde, sau osânda vieţii sale viitoare. Câteva: 
zile umblă el rătăcind prin curţile domneşti, pân- 
dind minutul când să nimerească singur şi fără 
de marturi, pe Domnița Ancuţa. 

Casele domneşti din Bucureşti se 'nălţau pe 
povârnișul malului stâng al Dâmboviţei, printre 


bătrâne tulpine de sălcii, închise întrun larg pă- 
trat de 'nalte şi țepene ziduri, care pe de o parte 
se afundau în apă, proptite cu largi căprioreli de 
piatră, iai de celelalte trei părţi, "nconjurate cu 
şanţuri adânci, işi arătau pe din afară numai în- 
tinsa lor faţă netencuită şi clădită cu straturi de 
cărămizi și de bolovani de piatră; la mijlocul 
păretelui din faţa casei se află poarta cu gang 
“boltit, pe Vasupra căreia se înălţă un-turn pă- 
trat cu ferestrui de meterez; iar dinaintea porţii 
eră o podişcă care, prin mijlocul unui scripete, 
se lăsă pe asupra șanțului şi se ridică la vremi 
de primejdie; alte patru foişoare cu temelii in- 
tărite apărau colțurile întinsei împrejmuiri. Pe 
dinlăuntru curţii, nişte lungi şiruri de clădiri cu 
tinde arcuite stau rezimate de acei înalţi pereţi 
și slujiau de locuinţe sau odăi, Copiilor de casă, 
strejilor şi slujitorilor domneşti; apoi tot în rând 
cu acestea veneau grajdurile, ambarele şi şopru- 
rile cu toate tacâmurile de drum, subt îngrijire: 
Comişilor şi a Şătrarilor: mai în lăturile caselor 


Meterez = întăritură, fortăreață. — Copii de casă = 
copilandrii şi tinerii din familiile boiereşti, care ser- 
veau pe vechii Domni ai Ţării, în casă. — Comişii = 
boieri ce îngrijeau de caii domneşti. — Setrariv = boieri 
ce îngrijeau de corturile şi de locuinţele Domnului, 


domneşti, în care răspundeau printr'o tindă de 
scânduri, erau Deceriile sau cuinele și cuptoarele. 
pităriei; în sus, mai pe deal, din dosul bisericii, 
jieniţa cu toată zahereau și 'n sfârşit da lungul 
zidului ce se *ntindea pe malul gârlei, se adă- 
posteau saielile cu vite şi zalhanaoa curţii dom- 
neşti: căci toate trebuincioasele vieţii cătau a 
fi prevăzute într'această cetăţuie, aşezată pe un 
loc şes, ce eră apropiat de Dunăre şi de pri- 
mejdioşii-i mărginaşi, şi lipsit de orice apărare 
firească. 
„Drept în mijlocul ogrăzii, ďa stânga bisericei 
lui Mircea se aflau casele domneşti, clădire pă- 
trată, mare, aridicată, cu ziduri late în poale și 
fără tencuială, purtând pe deasupra lor un Co- 
viltir cu cerdac nalt şi întins, un adevărat munte 
de şindrilă. Catul de jos al caselor abia avea 
„pe ici pe colea câte o crestătură pe unde să intre 
aerul în beciurile-i boltite; de o parte numai, în - 
fundul unei tinde întunecoase, se vedea gârliciul - 
povârnit al pivniţei cu porţile-i de zăbrele; cu 
toate acestea, ferestrele catului de sus, mititele, 
Pităria = brutăria. — Jicnițele = grânarele. — Zahe- 
rea = aprovizionarea pentru hrana palatului şi a oștirii, 
Satele = adăposturi pentru vite. — Zalhana = măce- 
- lărie. — Ogradă = curte. — Cerdac = pavilion, obser- 
vator înălțat pe d'asupra învelitoarei. 

lunguieţe şi întărite cu vergele de fer şi cu obloane 
ce se trăgeau în chepeng, erau cu mult înăl- 
tate dela pământ, astfel încât păretele rămânea 
gol şi neted mai până sub streaşină. In dreptul 
porţii și dasupra câtorva trepte de piatră, se 
află uşa cu două canaturi de stejar, căptușite cu 
tinichele şi legate cu druguri de fer; acea uşă 
se deschidea pe o scară de piatră închisă între 
doi păreţi şi dreaptă, care ducea întrun privdor, 
al cărui acoperiş stă rezimat pe stâlpi ciopliţi din 
bardă şi da lungul căruia se întindea o laviţă 
invelită cu rogojini și cu zăblaie. Pe urmă venea 
o tindă întunecoasă în care da, de toate părţile, 
uşile deosebitelor încăperi, din care unele, lungi 
şi înguste, cu o mică ferestruie in fund, locaş 
de odihnă pentru noapte, purtau numele de chilii, 
altele mai întinse şi mai luminate erau sălile 
de adunare, cămdările  teluritelor dregătorii ȘI 
odăile locuite de Cămăraşi şi de obştea curte- 
nilor. Apoi, dincolo de tindă se desc hide 10 largă 
sală, al cărui tavan de grinzi ìnegrite se spri- 
jinea pe câte două şiruri de stâlpi scobiți cu glafuri 


Chepeng = oblon ce se mişcă ca intrun toc. — Ti- 
nichele = un fel de scânduri subțiri. — Cămăraș = slu- 
jitor al camerilor. — Glafuri = scobituri lunguețe d'a- 
lungul stâlpilor. 

şi cu flori, şal cărui fund eşit mai afară din 
păretele casei, ca un privdor rotund cu parmaclăc, 
eră cu totul deschis; această sală, pardosită cu 
lespezi, loc de ospeţe şi de danţ în zilele căldu- 
roase ale verei, se numea hord şi slujea în tot- 
Weauna ca loc de adăstare pentru cei ce voia să 
intre la chiliile neamului domnesc, sau in sala Spă- 
tăriei, unde eră Scaunul lui Vodă, sau în sac- 
nasiul cu geamlâc înaintat pe grinzi, care erà 
obișnuita şedere a Doamnei şi a femeilor sale. 
Toate aceste încăperi, precum şi deosebitele băscr 
sau cămări boltite, purtând o culă rotunjită pe 
dďasupra, în care se aflau d'a-rândul, paraclisul, 
haznaoa sau comoara și patul domnesc, răspun- 
deau toate în horă, prin nişte uși cu tocuri de 
piatră nalte şi înguste, aduse sus în induoit per- 
ghel şi dasupra cărora se vedea săpat, într'o 
firidă, vulturul. ţărei. Printr'acea sală se făcea | 
toată slujba  dinlăuntru a familiei domneşti; 
piacolo putea cineva să întâlnească, trecând 


Parmacláe = balustradă. — Spătărie = locul unde se 
țineau autorităţile militare superioare. — Sacnasiu = 
balcon închis de toate părţile înaintând afară- din pă- 
retele unei case. — Culă = cupolă, boltă circulară, 
Perghel = linie încovoiată. — Firidă = scobitură lăsată 
în părete, 

dintro odae într'alta, pe Domn sau pe oricare 
altul dintriai săi. 

Radu Socol ispitise mai de demult cum că fii- 
cele Chiajnei, în fieşte dimineaţă, eșind din chilia 
lor, trecea printr'acea horă ca să meargă în odaia 
cu sacnasiu, unde se adunau la lucru toate fe- 
meile doamnei; el se socoti că minutul cel mai 
priincios spre a face Ancuţei destăinuirea sa, va 
fi acela; şi 'ntr'adevăr, într'una din zilele până 
să nu sosească în Bucureşti peţitorii Țărigrădeni, 
el se folosi de singurătatea sălei, prin care se 
Strecură încetişor tânăra fată şi, ținând strâns pal 
său piept ce svâcnea cu întocare, marama cea 
neagră, singurul martur al îndelungatei sale iu- 

biri, el păși dinaintea Domniței şi cu vorbe ce-i 
tremură, pe buze, îi zise: 
-~ — „Domniţă! am cutezat într'o zi îngrozitoare “ 
„Să răpesc de pe capu-ţi acest jalnic văl. De atunci 
„lam păstrat, nesocotitul de mine, ca un zălog 
„de scumpe, de dulci, dencântătoare nădejdi!— 
„Acum simţ, vai! că visu-mi a lost o nălucă; 
„raza-ce a lucit câţiva ani asupră-mi se stinge 
„Şi trebue să intru iarăşi în negura vieţi-mi tre- 
„cute. Primeşte dar înapoi acest drag chezaş al 
„amăgirii şi al deşeartelor mele dorinţe“. 

Cu aceste cuvinte, el întinse tinerei fecioare 





Zălog = amanet, gagiu, 

rama cea neagră; iar dânsa, al cărui traged obraz 

se roşise ca pieliţa unei piersici dogorite de soare, 

“ridică sănini, drăgălaşii ei ochi albaştrii muiaţi 

intr’o rouă de lacrimi și cu glas obidit şi galeş, 
răspunse: 

— „Jupan Radule! “dacă cu adevăr îţi este atât 
„de scumpă, de ce vrei oare să-mi înapoiezi acum 
„0 jalnică podoabă, ce-mi aduce aminte plânsori 
„trezite şi-mi vesteşte poate răstrişti viitoare? — 
„De mi-i crede, păstra-vei- neagra-mi maramă 
„până ce vei simţi că ţi-a pierit în inimă orice 
„scântee de nădejde“. 

"Și "'ndată, pare că sar fi temut d'o nesocotită 
mărturisire, ea pripi pasul spre uşa sacnasiului 
lăsând pe Radu uimit de vesele gândiri, de o 
fericire lui încă necunoscută. ? 
Apoi Domnița, intrând în cercul jupaniţelor” 
adunate, cu anevoe îşi putu ascunde turburarea; 
in zadar se încercă ea să-și urmeze zilnicele-i lu- 
crări, căci mânile-i recite, tremurau de pare că 
pierduse îndemânatica lor agerime; nici fusul de 
sidef nu i se mai întorcea între degete, nici undre- 
lele nu mai ştiau sapuce iţele iîmpletecite, nici 
firul de mătase nu mai nimerea să "'nşire măr- 
găritarele vărsate în poală-i; ci ochii ei căutau 
aiurea, la malurile înverzite ale Dâmboviţei, la 
norii fluturatici de pre cer, pare car fi vrut să 

increază acelor mângăioși şi tăcuţi prieteni, taina 
ce umpluse inima ci de fericiri şi de temeri. 
Muierile băgară în seamă această neobişnuită 
turburare a Ancuţei şi începură să-şi dea coate, 
privind'o cu coada ochiului, să se cerceteze una 
pe alta, prin semne, de pricina acestui neastâmpăr, 
să-şi şoptească la urechie, zâmbind pe tăcute; dar 
o femeie a Doamnei Chiajna, care veni să poltească 
pe amândouă Domniţele din partea mumei lor, 
precurmă acele glumeţe şi clevetitoare bănueli. 
Ancuţa tresări ca din visare; apoi îndată se 
sculară amândouă, pline de 'ngrijare, şi cu faţă 
smerită și supusă, intrară în başca rotundă cu 
păreţii şi pardoseală de piatră, unde le aşteptă 
Chiajna, șezând pe un jeț înalt de stejar săpat, 
cu treaptă subt picioare şi alături cu o masă pe 
a cărei învelitoare de hramă, stă aşezată, printre 
hrisoave pe membrană, şi printre felurite pitace 
„domneşti, pecetea cu care Doamna, neștiind, ca 
toate femeile românce de pe atunci, să serie, în- 
semnă numele său. Tot într'acea odae eră şi pa- 
tul Chiajnei, acoperit cu un macat de piei de urs, 
iar într'o scoabă, în părete, ardea o candelă de 
argint dinaintea sfintelor icoane. S 
~ Hramă= stofă flocoasă de lână.— Membrană = per- 
gament, piele pregătită pentru scris. — Pitace= scrisori, 
ordonanţe. 

Domniţele se plecară în fața mumei lor şiri- 
dicându-şi mâna dela pământ, îi sărutară dreapta 
şi o aduseră la frunte, după vechiul obiceiu al 
țărei; apoi se rânduiră dinaintea ei în picioare cu 
capul plecat la ascultare. Chiajna rece, posomo- 
rită ca în totdeauna, le spuse: 

— „Fiicele mele! saveţi în ştire cam găsit 
„Să vă căsătoresc pe amândouă; aştept acum 
„curând să sosească ginerii voştrii din Țarigrad, 
„unde voi trebueşte ca în scurtă vreme să-i ur- 
„maţi. Nu mă îndoiesc că veţi şti pururea să 
„vă purtaţi către soţii voştrii ca două domneşti 
„Cocoane ce sunteţi. Atât vă spui!“ 

Sora cea mare sărută de iznoavă cu supunere 
mâna Doamnei şi se găti să iasă; iar Ancuţa, in 
vinele căreia tot sângele se sleise, se "ncercă mă- 
car să scoată un suspin, dar ochii ei întâlniră ` 
căutătura straşnică a Chiajnei, în care stă tipărită 
o nestrămutată hotărire şi îi fù şi ei nevoe da 
se supune în tăcere. Insă o jale adâncă îi cuprinse 
toate simţirile. De ce voise soarta să-i arate, ca 
'ntr'o fulgerare, o viaţă fericită, şapoi aşă groas- 
nic so amăgească? De ce, dintre toate mumele, 
pe dânsa, fiinţă blândă şi drăgăstoasă, să o dea 
ursita pe mânile unei mume neînblânzite? Cu aşă 
mâhnicioase cugetări işi petrecea Ancuţa zilele şi 

nopţile, şi inima-i obidită, mereu suspina şi ochii 
săi întristaţi se topeau în lacrimi de foc. 

Sosiră în sfârşit în București ginerii greci. Unul 
copilandru, tânăr, frumos, sprâncenat, cu mustaţa 
mică şi neagră, cu ochi de femee, cu părul încreţit, 
nalt, spătos și tras ca prin inel, ca unul din acei 
palicari mueratici, purtând fustanelă  fâlfâită şi 
strânsă pe şolduri, cămașă de filaliu largă `n må- 
neci şi cusută cu bibiluri, tuzluci şi cepehen de 
filendreş stacojiu numa n fir şi `n mărgăritare, fesul 
la o parte, iminei mici şi roşii, şapoi la brâu două 
lungi pistoale, ghintuite, lucrate în Veneţia numai 
„cu sârmă de argint şi cu sideturi, şi o pală de 
Taban cu apele negre pe tăiş şi cu mâner de 
pietre scumpe, Acela eră Stamatie Paleologul; el 
intră în curţile domneşti în săltăturile şi în des- 
ghinurile unui armăsăruş arăbesc ager şi sgobiu, 
cu părul vânăt rotat şi cu o şiră de stele roșcate. 
pe piept şi pe spinare. Alături cu dânsul inaintă, 
pe un cal mai ticnit, dar încărcat cu grele podoabe, 

Palicari = Flăcăi voinici, pe greceşte. — Fustanelă = 
fustă de pânză creaţă şi scurtă, pe care o poartă Ar- 
năuţii. — Filaliu = pânză de cea mai subţire şi străvezie. 
— Bibiluri = flori formate din împletituri de fire de mă- 
tase. - Tuzluci=poturi, învelitori strâmte puse pe pulpe, 
— Cepehen = vestă scurtă cu mâniei despicate şi atâr- 
nate de umeri. — Filendreş = catifea orientală. — Pală 
de Taban = sabie persienească. 


Andronic Cantacuzenul. Trupul acestuia, mărunt, 
neputincios și gârbovit, pare că dabia purta capul- 
său mare, pleşuv şi cărunt, cu obraji spâni, zmezi 
și slabi; dar buzele-i subţiri şi încreţite, ochii săi 
mici, vioi şi pătrunzători, nările-i largi şi neastâm- 

părate dovediau acel duh sprinten și isteţ, acea 

minte iscusită şi dedată cu intrigile şi cu batjocura, 

care sunt de o însușire a neamului grecesc, Veş- 
mintele sale °l arătau că este unul din dregătorii 

cei mari ai bisericei bizantine; în cap purtă naltul 

calpac de hârşie fumurie cu fund de serasir ; pe 

dânsul avea o hlamidă de sevaiu roşu, cusulă cu 

palme. de fir pe poale şi încinsă d'a curmezişul pe 

sub supţiori, cu un lat brâu sau omofor, semănat 

cu matostaturi în șatrange; iar d'asupra, o largă 
mantie de buhur alb cu ceaprazuri de aur şi îm- 

“Dlănită cu jder, căci Vatunci începuse Kazaklâii, 
să aducă ìn Țarigrad scumpele blăni din Mosc. 

Imprejurul lor stau grămădiţi optzeci de călă- 

“ Calpae = căciulă înaltă şi dreaptă purtată de înalții 

dignitari ai Porţei Otomane. — Hårşie= blană dela miel 

nefătat. — Serasir = stofă de beteală ţesută. — Hlamidă 

== haină de paradă lungă şi largă.—Sevatu =stotă scumpă 

de mătase. — Matostat = piatră de preţ, verde închis 

- Cu vine roşii, numită și iaspis. —patrange= dispoziţiune 
romboidală sau în losange.— Buhur = stotă de lână sub- 

tire şi moale.-- Aazahlâii = erau neguţătorii români, care 
aduceau din Rusia în țară şi în Turcia blănuri preţioase. 

reţi turci, laniceri, Spahii și Ciohodari împără- 
teşti, unii cu înalta cucă din vârful căreia atârnă 
pe şalele calului o lată pană verde, alţii cu coif 
poleit şi împodobit cu două aripe de curuiu, sau 
cu o coadă învoaltă de păun; purtând pe dânşii, 
nişte capoate de filendreş, de ghermesuturi şi de 
felurite stofe, care îmblănite, care cusute cu fir: 
inarmaţi cu sulițe de trestie din Hind, cu arcuri 
încordate, cu tolbe de săgeți veninoase, cu iata- 
gane de Horasan şi cu săneţe frănceşti.. 

Tot norodul românesc, încă neinvăţat cu falni- 
cile podoabe ale curţii şi ale ordiei lui Suleiman, 
privea cu mirare acest măreț alaiu. Dar şi mai 
mare fă mirarea când slujitorii descărcară de pe 
catâri, bogatele odoare sau daruri de nuntă ale 
peţitorilor greci; ici-se vedeau sipeturi de sidef 
pline cu ghiordane, cu cercei, cu lefturi de sma- 
ragduri, de balaşuri, de rubini, de zamfiri ; pline 
cu paltale de aur şi de matostat, cu colane şi cei 
Gueă = căciulă înaltă şi dreaptă a lanicerilor, cu care 
Sultanii dăruiau şi pe Voevozii români.— Capoate =haine 
largi. — Pilendreş şi ghermesut = stofe scumpe în felul 
catifelei. — Hind = India: — Horasan = provincie din 
Persia.— Prăneești = din ţările apusului. — Sipet = ladă. 
Ghiordane = brățări, colete şi salbe de metale pre- 
ţioase şi de pietre scumpe. — Lefturi — medalioane ṣi bă- 

nuţi de salbe. — Balaş =o piatră scumpă de coloare 
roşie bătând în vânăt. 

sponciuri de mărgean şi de mărgăritare, cu surgu- 
ciuri de briliant; mai colo boccealâcuri de stofă 
cu aşternuturi de agabaniu, cu primenele de bo- 
rangic şi de filaliu, cusute cu bibiluri, cu gevrele 
și cu brânişoare de beteală, cu feregele şi binişuri 
de buhur, de cănăvăţ şi de sevaiu, cu blănuri de 
jder, de râs și de samur, cu gearuri şi cu taclituri 
turceşti; mai dincolo lăzi cu covoară de Ispahan, 
cu oglinzi de Veneţia, cu buhurdaruri pline de 
scumpe miresme de Hegias, cu apărători de pene, 
cu felegene de smalţ, cu zarturi de sârmă, cu tip- 
sii, lighene şi ibrice de argint, cu cohale de cleş- 
tar de munte, cu linguri de fildeș săpat şi cu fe- 
lurite alte bogății, care, de prin toate. ţările le 
aduceau Venețienii, Armenii şi Evreii, în Țarigrad. 








Sponciuri = chiotori, copei, agrafe. — Boccialăcuri = 

învelitori.:— Agabaniu = pânza de bumbac, cea mai sub- 
“ țire. — Gevrea = batistă cusută cu mătăsuri și fir. turi. 

Feregea = haină lungă şi largă, purtată de femei în Orient. 
Biniş = alt soiu de mantale lungi obișnuite în ţările 
răsăritene. — Cănăvăţ = stofă grea şi luxoasă. — Gian = 
boccea «le stofă lucrată cu lânuri colorate în felul salu- 
rilor, dar de formă pătrată, — Zaclit = stofă de lână ser- 
vind ca învelitoare. — Buhurdar = vas şi căţie pentru 
tămâie şi parfumuri. — HMegias = provincie din Arabia. 
Pelegean = ceaşcă fără mâner. — Zarf = păhăruş în 
gura căruia se aşeză telegeanul, — Sårmă = lucrare cu 
firicele rigide de metal, numită şi filigran, — Cohale = 
cupe emisterice fără picior, din care se bea. 

Toate aceste minunate daruri, precum şi chipul 
plăcut al lui Stamatie, lesne fermecară minţile 
Domniței celei mari; dar Ancuţa, sărmana, stă 
„nesimţitoare sau mai bine vedea cu groază apro- 
piindu-se minutul logodnei sale cu Andronic, ce-i 
insuflase numai ură şi frică. Cu toate acestea, 
ceasul cel groasnic sosi. In biserica domnească se 
gătise, pentru aceiaş zi, serbarea amândoror nun- 
ile; patru cununii erau așezate pe sânta masă şi 
nunii, cu patru făclii, înconjurară, d'o parte o pă- 
reche veselă şi potrivită, de cealaltă, două fiinţe 
ce semănau una cu alta cum seamănă cruntul jun- 
ghietor cu jertfa-i nevinovată. Slujba se începuse și 
Ancuţa, galbină şi plânsă, abia se ţinea pe pi- 
cioare, când din gloata adunată în biserică, un 
tânăr, împins ca de furia desnădăjduirii, se repezi 
„în cercul nuntaşilor şi, ridicând pe Vasupra unii 
făclii, un văl de zăbranic negru, îi dete foc, stri- 
gând: — „Pici, amăgita mea nădejde!“ — O vål- 
voare de foc se "nălţă în bolta bisericei, şapoi 
o uşoară cenuşe căzu pe masa cununiilor, 
Ancuţa cunoscuse într'acel tânăr pe Radu şi, 
scoțând din pieptu-i sfărâmat un strigăt de durere, 
ca căzu jos leșinată. i 

Această împrejurare rămase de toţi neînţeleasă; 
pe Ancuţa o ridicară pe braţe şi slujba se urmă 
cu grabă. Amândouă Domniţele erau măritate și 

mai înainte ca să-şi ridice casele şi să se por- 
nească cu soţii lor la Țarigrad, câteva zile vese- 
liile şi sărbătorile se urmară în popor. Turcii îşi 
arătau măestria lor în Jocul geridului, nimerind 
(alul cu sulița asvârlită din fuga cailor; apoi, Ro- 
mânii. îşi încercau puterile la trântă şi la luptă 
dreaptă, apucându-se cu braţe vârtoase de mijloc, 
opintindu-se, smâăcindu-se, învârtindu-se și n sus. 
şi ?n Jos, şi "n dreapta şi "n stânga, până ce unul 
dovedea și, isbind pe protivnie cu umerii de pă- 
mânt, îl culcă pe spate dinainte-i. Pehlivânii arapi 
şi hindii, ce-i adusese din ţara turcească, lăcură 
şi ei feluri de năsdrăvanii şi de jocuri minunate și 
nevăzute locurilor noastre; unii săreau in văzduh, 
cu capetele în jos, peste opt bivoli puşi în rând: 
alţii călcau cu iuţeală pe o fâșie de tulpan ín- 
insă, fără da se cufunda, iar unul mai ales 
schimbă în tot chipul o căciulă, care când o aruncă 
de pământ, pe loc se pretăcea în feluri de căciuli 
deosebite. De acolo a şi eşit vorba românească: 
„Altă căciulă!“ când vrea omul să zică că s'a 
schimbat starea de mai nainte a unui lucru. 
Apoi seara se aprindeau prin pieţe focuri mari 
Gerid = Dardă fără ascuţiş, care se asvârlea la ţel 


din călărite. — Dovedea = biruiă, învingeă. — Pehlinanii 
= prestidigitatorii şi bufonii jocurilor publice, la Turci. 


de paie și zicea mereu tubalhanaoa turcească 
de jucă norodul; și uneori slujitorii slobozeau 
în mijlocul gloatei câte o vulpe cu coada muiată 
în păcură aprinsă, de fugea lumea în cotro putea 
și muierile speriate se îmbrânciau și alergau 
țipând; iar bărbaţii, slobozind mereu pistoale şi 
desfundând la buţi cu vin, chiuiau și benche- 
tuiau şi se veseliau cu cântările cimpoaielor şi 
cobuzelor muntenești și cu diblele lăutăreşti. 
In scurt, astfel se petrecură aici la noi cunu- 
niile cocoanelor Doamnii Chiajne cu Stamatie 
Paleologul şi cu Andronic Cantacuzenul, amân- 
doi coconi Tărigrădeni. 


MI. 


Câteva zile după nunțile Domniţelor lui Mircea 
Vodă, Stamatie Paleologul purcese în grab la Ța- 
rigrad cu soţia să; iar noul lui cumnat, Andronic 
Cantacuzenul, fù silit să mai zăbovească, căci chiar 
din seara cununiilor, tânăra sa mireasă încă nu-și 

Zicea -= cântă. — Tubalhaoa = musica militară tur- 
cească. i 

venise în simţiri; dar presupunând că vremea va 
potoli necunoscuta ei patimă, mai bine decât lea- 
curile vracilor, Grecul bănuitor şi întărâtat, smulse 
pe biata Ancuţa din zadarnicele îngrijiri ale jupa- 
niţelor curtence, şi cu tot alaiul, cu toată zestrea 
ei, purtată în zece care, el trecă la Rusciuc. 

In seara când rămaseră să mâie într acea cetate, 
Domnița isbuti ca bărbatul ei să-i lase, drept lo- 
cuinţă, un kioşe învecinat cu casele unde ei co- 
năcise. Acel chioșc de lemnărie, lucrat numai în 
cafasuri şi în săpături de chiparos şi de iasomiu, 
pardosit cu lespezi de marmoră sângerie şi împo- 
dobit cu toate trebuincioasele smălţuite cu sidefuri, 
eră aşezat pe o coastă surpată, dar nu prea înaltă 
a Dunării; prin vergelele încrucişate ale ferestrelor 
vederea se *ntindea peste toată lăţimea. râului. 
Acolo Domnița Ancuţa, singură și cuprinsă de 
o jale adâncă, cu inima sfâșiată, cu faţa ofililă, 
plângea amar cruzimea soartei sale; noaptea eră 
înaintată și lacrimile-i curgeau făr” de incetare, căci 
de mult somnul fugise dintr'ai săi ochi; dar cu 
incetul fruntea-i obosită căză pe a sa poală, trupu-i 
slăbit dVatâtea suferințe, parcă se culundă de 
sine-şi; o piroteală a minţii, o împăiejenire a 
ochilor începură a o coprinde, când de odată i 
se păru că aude, ca întrun vis mângâietor, un. 


Vracii = medicii.— Cafasuri = zăbrele, grilaje. 

SEO Sa 
glas depărtat, ce cânta cu viers tânguios aceste 
duioase cuvinte: 

— Frunza-i verde, apa-i lină, 

Şal meu suflet turburat; 

Luna varsa sa lumină, 

Dar mi-e gândul înnorat. 

„Unde merg, în orice parte, 

N'am nimica de dorit; 

Visele "mi-au fost deşearte: 

Ce-am iubit ma amăgit!“ 

Ancuţa se trezi din aromeală ; glasul părea că se 
apropie; ea sări la fereastră. Printre zăbrele văzu 
luna plină colindând repede faţa senină şi albastră 
a cerului; pe Dunăre scânteiau razele ei răstrânte 
in mii de talazuri; departe încolo un pescar ture 
trăgea la edec în tăcere caicul său încărcat; la 
poalele kioşkului, codobaturele, acele rândunele de 
apă cu lungi pene albe în coadă, se aşterneau, în 
sborul lor iute, pe faţa apei şapoi iarăşi se ascun- 
deau în cuiburile lor găurite ca nişte urloaie într'a- 
cea coastă râpoasă. In repaosul nopţii se auzea nu- 
mai clătirea undelor ce se isbeau încetişor de mal 
şi susurul alene al vântuleţului de vară. Peste 
puţin ochii Ancuţei zăriră o luntricică ce "naintă, 
despicând valurile; uu bărbat, cu veşminte negre, 








Talazuri = valurile apei. — Trägea la edec = trăgea 
cu funia de pe mal, 


Op es 


şedea intr'ânsa. El incepu din nou să cânte cân- 
- tarea de adineauri: 

— „De-mi luceşte luna *n cale, 

De-mi e vântul cu- noroc, 

ĉa n'alină a mea jale, 

El nu stinge al meu foc. 

„Dar iubita mea să vie, 

Să-mi şoptească: Te iubesc! 

Șatunci inima-mi renvie, 

Intr'un raiu dumnezeesce!“ s 

Nu mai eră indoială! Acel våslaş cutezălor, 
eră Radu; acel glas plin de mâhnire, eră al lui! 

Fericirea în culmea sa, e nesocotită adesea ca 
şi desnădăjduirea. Ancuţa găsi în slabele-i mâni 
destulă putere ca să sfarăme zăbrelele de lemn 
ale kioșkului. — „Radule!“ —strigă ca cu glas 
pătrunzător şi sări pe fereastră. Din norocire 
câţiva stânjeni numai erau până jos; Ancuţa, cu 
cosiţele-i plăviţe răsfirate, învălită numai într”o 
iie subţire şi într'o fustă de albă mătase, căzu 
pe nisipul jilav şi moale al prundului. 

Radu sări "'ntr'o clipă pe mal, trase capul luntrii 
co mână vârtoasă pe uscat, rădică cu un braţ pu- 
ternic, mlădiosul mijloc al tinerii femei, şi, cu 
scumpa lui sarcină pe braţe, săltă iute "n luntre; 
apoi, imbrâncind tare ţărmul cu vâsla, câteva voi- 


Plăviţe = blonde, bălaie. 

niceşti lovituri de lopată, avântară micul vas de- 
parte de coastă. Ancuta, turburată, uimită Watâtea 
vii și felurite simţiri, rămăsese pitulată în fundul 
luntrii, cu capul rezimat de pieptul Radului ; tru- 
pul ei tremură ca frunza; braţele-i stă încrucişate 
pal său sân ce svâcnea cu iuțeală, sub uşoara-i 
iie de borangic; glasul i se curmase şi, uncori 
numai, cu 0 zâmbire îngerească pe buze, un 
suspin. întrerupt se revărsă din adâncul inimei 
sale pline, şi lacrimi, ca mărgăritarele,  picurau 
dintr'ai săi ochi inundaţi datâta fericire. 
Luntrea ajunsese în albia mare a Dunării si, 
cu Radu la cârmă, se strecură uşor, furată de un- 
‘dele răpezi ce se goneau şi se imboldeau cu vuiet 
amorţit; o suflare răcoroasă sbârlea faţa apei și 
legănă incetişor înaltele catarturi ale şăicilor ce se 
vedeau albind în depărtare cu pânzele lor umflate; 
"razele lunci se restrângeau, cu vii licuriri, pe cul- 
mea nestatornică a valurilor, răspândind pe cer şi 
preste râu o dulce lumină, ce se îngână cu ne- 
greala malurilor depărtate. Pe ostrovul învecinat; 
“un stol de babiţe stă adormite, şi uneori numai 
câte o streajă de noapte din ele, întizându-şi 


bife = pasări acuatice cu lungi pliscuri gușate; se zic și 
pelicani, 

- guşă adâncă, scotea un țipăt ascuţit, de răspundea 


malul de'mpotrivă, iar leşiţele speriete se da afund. 


şi se ascundeau în stuful şi în papura de pe mal. 
Apoi iar toate se astâmpărau şi o şoaplă de 
taină se răspândea imprejur. 


Intr'acea linişte a firii, Radu rădică văslele pe 


d'asupra apelor şi ochii săi se lăsară cu dra- 
goste asupra Ancuţei; dar în căutătura ei, el în- 
tâlni atâta bucurie, atâta încredere, încât brațe- 
le-i o strânseră cu încântare de al său piept şi 
buzele lor, pentru  întâiaş data, se lipiră "ntr”o 
dulce şi nevinovată sărutare 

O! desmie rdare nespusă a a dintâiu sărutat 
pentru două tinere inimi ce de mult se doresc! 
Cine va putea oare să te descrie? Cine va cutezà 
să cânte acel cântec de isbândă? Cine va şti să 
spună câte simte firea omului într'acel singur mi- 
nut al vieţei, când fericirea covârşeşte toate cele- 


lalte simţiri? Nici sărutarea blajină a mamei pe 


fruntea pruncului său adormit, nici îmbrăţișarea 
frățească a robului scăpat din robie, nici mândrul 
zâmbet al învingătorului, în ceasul biruinţei, nu 
pot cuprinde sufletul cu un farmec ca acela, lipsit 
de griji și de mustrare, de râvniri şi de trufie! 

Radu întrerupse tăcerea: — „Ancuţo !* — zise 
el, — „nu ştiu de sunt alţi oameni mai dedaţi 


Leşiţe = paseri de apă, negre, de felul rațelor, 

„cu fericea; dar pentru mine ceasul acesta e mai 
„presus de câte aivea mintea a visat! — Toată 
„Viaţa-mi până acum am trăito în amărăciuni; 
„deunăzi în sfârşit mă simți cufundat ca întrun 
„nor întunecos şi un vârtej viforatec, mă "mpinse 
„ca să mă iau după urmele tale. Ziceam în mine: 
„Ce-mi mai este bună viaţa?.. Singur, sărman, 
„lipsit de părinţi, de rude, de prietini, care să 
„prinză milă de mine, lumea îmi e pustie. Ori 
„unde nu va fi dânsa, eu nu am pe nimeni! Să 
„pas deci pe calea unde a trecut ea, să cale în 
„urmele-i deşearte şi, fiindcă soarta a menit-o a 
„altuia să fie, ca cel puţin doru-mi, ca un fum 
„cuvios de tămâie, pretutindeni să se înalțe la 
„dânsa !.. Ancuţo! tu ai prefăcut acel nor în soare 
„de lumină! Tu ai deșteptat în sufletu-mi o viaţă 
„necunoscută! Tu ai reînviat inima-mi ofilită. 
„Tu eşti îngerul mântuirii mele!“ 

— „Radule“, — răspunse Ancuţa cu glasul 
innecat în lacrimi de bucurie, — „din tot sufle- 
„tul eu te-iubese! Mai mult datâta eu nu ştiu 
„Să-ţi spun; dar un viers tainic şopteşte de mult 
„in mine şi-mi zice că viaţa cu tine-mi va fi 
„dulce, că numai cu tine aş voi să mor!“ 

In vremea acestor drăgăstoase vorbiri, prin care 
fericiți tineri îşi -impărtăşeau păsurile şi dorurile 





Fericeaq = fericirea, 


= 90 — 

nimei lor, cursul râului furase luntrea şi o impin- 
sese cu răpeziciune până la gura acelei strâmtori, 
prin care apele albiei celei mari se revarsă cu 
volbură în matca mai îngustă a țărmului romà- 
nesc, tocmai la capul ostrovului Mocanu. Intr'acel 
loc, unde apele senvrăjbese și se stredelese în 
adânci vârtejuri, vasul începu să şovăiască, clă- 
linat pe înalte talazuri care se isbese şi se alundă 
cu un urlet întărâtat. Acea șuierătură spăimântă- 
toare a valurilor, acele mişcări furtunoase ale lun- 
trii infricoşară pe Ancuţa ; stăpânită de o nespusă 
groază ca dodată își aruncă braţele după gâtul 
lui Radu şi, strângându-se de pieptul lui, inălţă 
Ochii la cer şi rosti cucerită această rugă: — 
„Doamne! Doamne! fii cu îndurare! scapă-ne zi- 
„lele. Fie-ţi milă și nu voi să pierim în ceasul cel 
„mai noroecit al vieţei noastre !* Radu puse în grab 
mână pe vâsle şi, spărgând cu putere sila ta- 
lazurilor, el se luptă voiniceşte pân'ce mica sa lun- 
tre, ocolind prăpăstiile, săltând uşurel pe dasupra 
valurilor, scăpând, ca prin minune, din mii de. 
nevoi, izbuti să ieasă din primejdioasa strâmtoare. 
Atunci ea începu iarăşi să plutească mai lin pe 
albia stângă a Dunării. De acolo să zărea, în susul 
apei zidurile cetăţii Săn-Giorgiu, care din. ostro- 
vul său înălțat apără oraşul Gurgiului ; iar înainte, 
pe limanul şes al Smârdei, licurea un foc de paie, 


ENET 


Radu cunoscu intraceca semnele bătrânului său 
slujitor Bănică, pe care'l lăsase la mal. El cârmi 
intr'acolo şi grăbind lopătarea cu ale sale braţe 
'ânjoase, cărora şi dragostea le dase o nouă tă- 
ri€, micul său vas ce în câteva ceasuri de. plu- 
lire trecuse toată întinsă Dunărea decindea, sosi 
in sfârşit la malul dorit, tocmai când luna scă- 
pălă, gonită de luceafărul albicios al dimineţei, 

Bănică, care de mult ducea grija stăpânului său, 
alergă cu veselie ca să'l întâmpine; două şiroac 
de lacrimi curgeau pe obrajii lui, când văzu pe 
Radu, sărind sprinten pe uscat. Sărmana bătrână 
şi credincioasă slugă, care °l crescuse din a sa 
pruncie, il imbrăţișă, îi sărută mânile, râde: 
plângea, îşi făcea semnul crucii, nu ştiă cum să 
şi mai arate bucuria, cum să mai mulţumească 
lui Dumnezeu. 

— „Bănică“, —ii zise Radu, — „de mă vezi 
„lu acum cu viaţă, Domniței Ancuţei să 1 aibi 
„mulţumire; dânsa "mi-a fost mântuirea. Să'ţi lie 
„de aci înainte ca și mie stăpână!“ 

Bănică sărută cu recunoştinţă mânile Ancuţei, 
şi apoi, cu mirare, începu să întrebe: — „Dar 
„cum! ce tel sa întâmplat... 2% 

Radu “i curmă vorba: — „Nu e acum vremea 
„pentru cercetări. Vorba multă, sărăcia omului! 


Decindea = de cealaltă parte a râului, 





„Să ne grăbim să fugim, căci zorile se revarsă 
„ŞI ar putea să ne dea în urmă“. 

— „Dar, vai de mine, stăpâne“, — şopti bă- 
trâna slugă, în mintea căruia bucuria se prelă- 
cuse acum în smerită îngrijire dinaintea unei [ici 
de Voevod, — „cum o să poată umbla Domnița 
„călare? Noi avem numai doi bieţi căluşei... 


„apoi încotro să ne ducem?..* 


— „Incotro? Mai întrebi? La noi acasă, la Mo- 


` „tru“, — răspunse Radu. 


— „Ce gând ai, stăpâne“,— adăogi Bănică, — 
„apoi e bieată casa noastră dela Motru, după 
„potriva unei fete de Domn?* 

— „Ancuţa, moș Bănică! nu pune preţ la ză- 
„dărniciile talei. D'acum înainte averea ei, ca şi 
„a mea, stă numai în inimă. Ne iubim; ce ne pasă 


„nouă de sărăcie? — Aşă e, dragă Ancuţo?* 


— „Unde voi fi cu tine, Radule, acolo voi fi 
„ŞI fericită!“ 

Tânărul Socol sărută dulce pe a sa iubită şi 
incălecând voiniceşte calul său unguresc, el aş- 


- ternù bunda sa pe oblâncul șelei, ridică în braţe 


pe Ancuţa şi o aşeză da curmezişul rezimând'o 
de al său piept. Bietul Bănică, neputându-se încă 
bine domiri, ridică cu mirare sprânceana, dete din 
umăr şapoi mormăi: — „Vezi Doamne! ces ti- 


Bundă == manta mare de aba groasă. 


Aao e heni 


nereţele la om!“ — Incălecă şi dânsul pe mărun- 
țelu-i bidiviu şi se luă în fuga mare, după feri- 
ciţii tineri ce se depărtase în treapătul calului. 

Călătoria fù lungă şi ostenitoare, Dar cine nu 
ştie câte poate juneţea şi iubirea adunate la un 
loc! Ei umblau mai mult noaptea pe răcoare, tot 
prin căi pustii şi lăturalnice, ferindu-se a deşteptă 
băgarea de seamă a drumeţilor şi a locuitorilor; 
dar în cale, precum şi în conacele lor, alese sub. 
veselul frunziş al pădurilor, câte dulci şi drăgăs- 
toase- vorbiri! câte visuri de fericire plăsmuite ! 
câte nepreţuite încântătoare şi nevinovate des- 
micrdări. i 

Astfel, după mai multe zile de călătorie, sosiră 
ei în valea Motrului. Râul cu apele sale gălbui, 
curge pe o matcă de lut năclăios, ocolită cu un 
desiş de verdeață ; acolo salcia pletoasă, socul mi- 
rositor, alunii mlădioşi, arţarii cu pojghiţe roşii, 
“carpenii stufoşi, salba moale şi teii crese ameste- 
caţi cu falnici jugastri, cu plopi nalţi şi subțiri, 
cu anini uşurei, cu ulmi albicioși, cu sângeri pes- 
triţi, cu corni suciţi şi vârtoşi. Pintr'acel  hăţiş 
felurit de arbori ce se "'ndeasă și se "mpletecese, 
mierlele şi piţigoii șueră şi ciripesc, săltând din 
ramură în ramură, iar pe vârful copacilor turtu- 
 Bidiniu = cal mic dar ţeapăn. — Hăţiș=— îndesătură 
de copaci. 

rele sure și porumbei sălbateci sengână, în vreme 
ce prigorii cu pene albastre !chiuese mereu în- 
sborul lor n sastâmpărat. ; 

Un drum îngust și mlăștinos străbate acea luncă 
înveselită şi duce până la vadul Motrului, dincolo 
de care se vedea curtea lui Socol. Acea locuinţă, 
odinioară îmbelşugată şi sgomoloasă, eră acum 
pustie și cu totul sălbătecită; pe zidul de 'mprej- 
muire acum muced şi învechit, se întinsese lungi 
ramure de iederă stufoasă ; streaşina porţei învălită 
cu blăni putrezite. de stejar se acoperise cu muş- 
chiu. Inlăuntru curţii buruiana crescuse naltă şi 
abia se mai zărea în fund o groapă adâncă şi mare 
astupată p'alocurea cu surpături de zid, printre 
care răsărise boziile şi bălăriile; — atât mai ră- 
măsese din falnicele case ale Vornicului Socol, pe 
care Mircea- Vodă poruncise să le doboare la pă- 
mânt! Mai în lături eră o colibă învelită cu şovar, 
în care trăiau doi, trei români scăpătaţi, singurii 
slujitori. rămaşi la curtea boerească ; în preajmă, 
sub nişte vechi tulpine de nuci, cu crăcile pe ju- 
mătate arse şi uscate, erau aruncate obezi de roate, 
juguri de car, ghizduri, doage şi alte unelte de 

Bozii = buriană cu foaia lată care face un fel de flo- 
ricele albe ce se prefac în bobiţe negre. — Sovar = un 
fel de trestie subţire, cu care se fac învelişuri de case 
la ţară. — Rumâni = ţărani clăcași şi robiţi, 


leu a 
joagăr, cu care işi câștigau pânea acei sărmâni 
muncitori. De altă parte, câteva înguste brazde 
de fasole, de praz şi de legumă; mai ici, un coşar 
în care se adăposteau seara puţine vite de hrană 
ce pribegea ziua pe malurile gârlei ; mai dincolo, 
o şiră de paie şi nişte copiţe de fân. Prin iarba 
naltă şi deasă alergau și se jucau câţiva copoi ṣi. 
o potecă strâmtă, cât trece omul cu piciorul, stră- 
bătea dela poartă până în bătătura locuinţei stă- 
pânului. Accea eră singura clădire de zid rămasă 
în curte; eră un turn "nalt şi îngust cu ferestre 
mici și nepotrivite, având jos o portiţă boltită, 
căreia îi slujea de prag o piatră de moară crestată 
în două. Pe dinăuntru o lungă scară învârtită, 
cu trepte mici de piatră, da intrare, la deosebite 
‘aturi, în nişte chilii pardosite cu cărămizi, din 
care abia două mai erau de locuit. Intr'una, sus. 
şezuse Radu şi în cealaltă, mai aproape de uşa 
intrării, credinciosul său Bănică. Acel turn aşezat 
în vecinătatea porţei, purtà numele de Chindie, 
căci fusese odinioară, pe când se înălțau măreţe 
casele Vornicului Socol, locul de streajă, de unde,ca 
și în curţile domneşti, se vestea cu tobe şi cu surle, 
ceasul înserat al chindiei, când toţi oamenii casei 
se adunau la cină şi porţile ogrăzei se închideau. 
 Joaggăr = ferestrău mișcat de apa râurilor, unde se 
taie scândurile, blănile, şindrile și altele. 

Ajungând în acele locuri sălbatice şi despuiete, 
Ancuţa nu simţi câtusi de puţin acea compătimi- 
toare mâhnire ce mai adesea sărăcia insuflă chiar 
inimilor miloase trăite în belșug; ca însă se bu- 
cură de liniștea acelor paşnice ţărmuri şi îndată 
'Și însuşi într'ânsele toate visele sale de noroc. Cea 
dintâiu grijă a Radului şi a Domniței, cât se vă- 
zură sosiți în ultimul şi singurul lor adăpost, a fost 
dar de a cere binecuvântările legii noastre eres- 
tineşti şi de a încheiă pe dată "n biserică a lor de 
veci unire. Un preot unchiaş dintr'un biet cătun 
învecinat îi cunună în taină, fără ca dealtminteri 
dânsul să cerceteze cumva cine ci sunt; destul îi 
fuse cuviosului pustnic să vază că întru toate, şi | 
flăcăul și fecioara erau aşă de bine potriviţi încât 
dela Dumnezeu li se cădea să fie, pe această lume 
ca şi "n vecie, uniţi și fericiţi. Deci viaţa Ancuţei 
ca si a Radului, se strecură de atunci ca întrun 
şir de dulci şi neturburate plăceri. Zilele treceau 
ca un zâmbet, nopţile ca un farmec! Erà o fericire 
de acelea pe care soarta dușmană nu le dărueşte 
pentru multă vreme unor inimi de muritori! 

Să ne întoarcem acum iarăși în cercul viforos 
al luptelor şi al intrigilor politice. 

Andronic Cantacuzenul, amărit şi înfuriat de 
fuga fără veste a soţiei sale, alergase drept în An- 
hial, la fratele său Mihail ca să'l înștiinţeze des- 

pre crunta necinste ce i se făcuse în ţara Româ- 
nească. In.pizmaşa sa mânie, fericirea lui Stamatie 
i se părea o batjocoritoare umilire, pe care sufletul 
său trufaș nu o putea mistui. El insuflă puterni- 
cului său frate zavistiosu-i necaz și făcu părtaş 
călduros la a sa răsbunare. Mihail Cantacuzenul 
nu erà om în mintea căruia să se şteargă lesne 
o înfruntare; deci el-se sculă în grabă, se răpezi 
turbat în Țarigrad, unelti mii de tainice intrigi, 
iscodi mii de pâri mincinoase şi apoi dete în ge- 
nunchi la Vizirul Socoli, cerând mazilirea neamului 
„domnesc din țara Românească şi depărtarea din 
scaunul păstoresc a Patriarhului Iosaf. Bietul acest 
bătrân, pârit pe nedreptate și tras în judecată dina- 
intea soborului, pentru nişte vini fără de temei, fă 
gonit cu necinste din patriarhie și muri ascuns în-. 
truna din mănăstirile sântului munte al Atonului. 
Din partea însă a familiei domneşti, Canta- 
cuzenul întâmpină o mult mai vie împotrivire. 
Chiajna îşi câștigase apărători chiar în sânul sa- 
raiului împărătesc ; solul ei cercase mai din vreme 
Porţile şi mituise pe mai mulţi din înalții dregă- 
tori. De aceea și noul Sultan Selim, nevoind să 
Mazilire=gonirea din scaunul domnesc, detronarea. 
Sobor = conciliul, sfatul bisericesc. — Saraiul împără- 
fese= palatul Sultanului. — Cercase Porţile = câștigase 
pe puternicii dela Poarta otomană. 

strice voia nici unuia din ai săi puternici Viziri, 
hărăzi lui Mahomet Socoli carte de mazilire pen- 
tru Petru-Vodă Șchiopul, şi tot deodată, lui Sinan 
şi lui Mustafa, apărători vânduți ai neamului Mir- 
cioaei, le dărui firman de Domnie pentru Alexan- 
dru, al doilea fecior al Chiajnei. 

Tot Chiajna eră mai tare! Ingâmfată d'această 
nouă biruinţă, ea socoti vremea numai bună pen- 
tru o nouă şi desăvârșită lovire asupra boierilor 
răsvrătitori; urmând dar pilda de curând dată de 


către Domnul Moldovei, Alexandru Lăpuşneanu, - 


ea adună la un ospăț pe Radu Logofătul din Dră- 
goieşti, pe Mihnea din Bădeni feciorul lui Udriște 
Vistierul, pe Toader dela Bucov, pe Vladul Ca- 
plei, pe Pătraşcu, pe Calotă, pe Stan feciorul Dră- 
guleţului, pe Radu Stolnicul din Boldeşti și le 
tăie capetele. Indată apoi porunci se trămiseră la 
Banul din Craiova, la ispravnici și la vătaşii de 
“plaiuri ca să prinză, ori morţi ori cu zile, pe 
mulți alţi boiarini de price, printre care eră socotit 
şi Radu, feciorul Vornicului Socol, de peste Olt. 
Cu aceste împrejurări „se petrecuse câtăva 
Hărăzi = dărui. — Omorirea boierilor de către Ale- 
xandru Lăpuşneanu, așă frumos povestită de C. Negruţi, 
sa petrecut pe la 1565; iar acestea se petrecu pe la 
1567. — Ispravnici = administratorii judeţelor. — Wătașii 
de plaiuri = administratorii ținuturilor muntoase. — Bo- 
iarini de price =boieri cu idei resvrătitoare. 

vreme; lunile vesele ale verii fugise, luând cu sine 
jocurile pe verdeață, şi plimbările noaptea pe lună, 
şi acea mulţumire sufletească ce naște din razele 
mai călduroase ale soarelui, din mirosul bălsămit 
al pajiştei înflorite, din miile de nepreţuite daruri 
ale rodirii. Omul, ca firea, zâmbeşte cu soarele, 
se'ntunecă cu norii, salină cu seninul, se turbură 
cu furtuna; fieşte ce schimbare a naturii are un 
răsunet în inima sa ; fieşte ce frunză ce cade îngăl- 
benită toamna, lasă un dor în sufletu-i întristat. 

Aşă şi Radu cu Ancuţa, înstrăinaţi de lume, 
d'ale ei vcselii, dar nu şi da sa răutate, trăiau 
acum într'a lor cetăţuie pustie, purtând dorul 
frumoaselor zile trecute şi mângâindu-se cu nă- 
dejdea primăverilor viitoare. 

E tristă şi urită iarna la ţară, când crivățul 
vitoros urlă peste câmpii, când norii sau ceața 
întunecă cerul, când ploile reci desfundă pământul, 
and ţarina'i goală şi năpustită, dumbrava uscată 
„Și plugarul trândav. Apoi, în lungile nopţi de iarnă, 
ce întunecime plină de groază! ce de şopte fio- 
roase ! Vântul vâjie şi geme ca nişte jalnice glasuri 
ce plâng din depărtare; ploaia isbeşte cu o întărâ- 
tată stăruire în păreţii şi în ferestrele casei; oblo- 
nul se cletină și scârţie pe ţâţânele-i ruginite ; focul 
bubuie şi trosneşte în cămin, şi uneori o pasere 
de noapte, gonită din adăpostul ei, de o suflare 

mai viscoloasă a crivăţului, îşi iea sborul, scoțând 
un țipăt sfâșietor şi tânguios. Intr'acele văietări 
ale firii, mintea de sineşi se porneşte pe cugetări 
mâhnicioase ; inchipuirea şi plăsmueşte vedenii co- - 
bitoare şi tot ce e mai trist în viaţă, toate răstriştele 
trecute, toate temerile viitorului se resfrâng; ca 
umbre sângerate, în oglinda întunecată a inimei, 

Intr'una din acele seri furtunoase, Radu şedea 
cu Ancuţa, amândoi tăcuţi și duşi pe gânduri; 
un foc de surcele vâpăia pe vatră, revărsând o 
lumină roşatică în chilie; ďa lungul zidului se 
'ntindea un pat acoperit cu velinţe vărgate de ţară; 
dasupra eră o mescioară albă rotundă şi alături o 
laviţă îngustă de lemn pe care ei şedeau; dar 
în părete strălucea o bogată icoană imbrăcată cu 
argint. Pe dânsa eră înfățișat, cu asprul condeiu 
al zugravilor strămoşeşti, chipul Maicei Domnului 
ținând sântul său prunc pe braţul cel stâng. Lu- 
ciul înegrit al văpselilor, trăsurile uriaşe şi ne- 
mlădiite ale obrazeler, feţele lor îngălbenite, ochii 
lor mari şi întunecaţi, în sfârșit acel cerc de lumină 
ce le impresură la un ceas așă inoptat, făcea să 
nască în inimă o sfieaţă și cuvioasă îngrijare. 

Privirea Ancuţei se aţintise cu smerenie V'asupra 
icoanei, iar tânărul Socol, în sufletul căruia se deş- 


Obraze = figurile unei icoane sau unor persoane de 
frunte, iar obraji însemnează orice feţe omenești. 

teptau acum, una după alta, toate nenorocirile 
vieţei sale trecute, tresări ca d'un fior, îşi lăsă frun- 
tea P mână şi, cu glas obidit, întrerupse tăcerea: 
„Dragă Ancuţo!* — zise e€l,— „vezi tu această 
„sântă icoană?.. Ea în veci a fost martură la răs- 
„triştile casei noastre; cu dânsa am împărţit toate 
„mâhnirile mele... Odinioară nişte ciobani, ce pă- 
„Steau turmele noastre de oi departe, în munţii 
„Vâlcii, au găsit'o, zice, într'o veche tulpină de 
„stejar şau adus'o la tatăl meu. El, sărmanul, o 
„primi ca o veste bună, ca un semn de noroc; 
„dar chiar în ziua aceea, silit de duşmani să'şi lase 
„Casa, pe groaznică vreme de furtună, el apucă . 
„drumul pribegiei și muri pe țărmuri depărtate... 
„Ţărâna săi fie uşoară !.. Rămăsesem, cu mama, 
„doi copii,—o surioară şi eu, — hrăniţi la masa 
„străinilor; dar acei oameni fără milă, la care 
„bietul tata ne lăsase, crezându-i că'i sunt prie- - 
„tini, îndată ce veni ştire despre moartea lui, ne 
„opriră mult puţină stare cât mai aveam şi ne go- 
„niră de pe pragul lor, săraci şi despuieţi. Din 
„toate averile noastre ei ne lăsară numai această 
„icoană ce, în nelegiuita lor credinţă, n'avea nici 
„un preţ... Ce poate face o biată muiere singură, 
„departe de ţara şi de rudele ei, cu doi copii pe 
„braţe?.. Eram încă tânăr de ani, patuncea, dar 
„vârsta nu "mi-a cruțat nici o amărăciune !.. Pe 


402 = m 
„biată mamă o văzui zăcând, în luptă cu boala şi 
„mai vârtos cu frica ďa ne lăsă fără sprijin pe 
„lume; în sfârşit, biruită datâtea suferinţe, intr'o 
„noapte îngrozitoare ca aceasta, iși dete, sărmana 
„maică, sufletul. Eram în genunchi la patul ei de 
„moarte şi în faţă 'mi lucea tot icoana aceasta !..* 
O vitoroasă şuerătură a vântului, ce eletină cu 
vuet învelitoarea şi uşile turnului, îi curmă poves- 
tirea. Ancuţa se strânse mai aproape de dânsul; 
amândoi îşi lăcură semnul crucii și Radu urmă: 
„Apoi mai trecu vreme şi soră-mea ajunse în 
„floarea tinereţii; blândă şi gingaşă copilă ! înce- 
„pusem să aflu intr'ânsa o inimă ce 'mpărtăşea 
„şi mângâiă a mea jale din vremi adunată... 
„Dar într'o zi, — vezi cât îmi eră ursita de duş- 
„mană! — mă dusesem cu alți tineri să ne încer- 
„căm, în câmpie, la jocuri de arme; eram în Ar- 
- „deal şi tovarăşii ce mă chemase la acea ser- 
„bătoare, erau cei mai mulţi, feciori ne nemeşi 
„unguri... Unul dintr'ânșii (iadul să'i muncească. 
„sufletul de trădător!) răpi în lipsă-mi pe scumpa 
„mea surioară şi fugi cu dânsa. Când mă întorsei 
„seara acasă, pretutindeni eră întuneric; furtuna 
„urlă cu turbare. Chemai! dar nu'mi răspunse 
„nimeni. La lumina unui fulger văzui odaia pus- 
„tie și în faţă 'mi lucea tot icoana aceasta ...*. 


Nemeşi = nobilii unguri. 

Uşa chiliei se deschise cu sgomot şi Bănică 
intră repede şi speriat! 

— „Stăpâne!“ — zise el— „o ceată de oameni 
„ne-a înconjurat toată curtea. Nu ştiu hoţi fi-vor, 
„sau alţi făcători de rele? dar, după numărul şi 
„armele lor, nu sarată să fie cu vre un cuget 
„curat“. 

Un glas sauzi strigând d'afară: — „Deschideţi 
„poarta la oamenii Domniei?* 

Bănică se plecă pe fereastră şi răspunse: — 
„Păsaţi-vă în cale! N'avem loc de găzduit!“ — 
Insă Radu vru să'l oprească : — „Ci taci, moş Bă- 
„nică; or fi călători şi “i-a apucat noaptea pe 
„drum. Nu voi, cât îi de săracă, să'mi fie casa 
„închisă celor nevoiaşi. Mergi de le deschide“. 

El încă bine nu sfârşise şi un glonţ de săneaţă 
reteză peretele de lângă fereastră. Atunci s'auzi 
o larmă de oameni ce spărgeau porţile şi năvă- 
leau cu grămada în curte. Radu scoase al său 
paloș şi sluga puse mâna pe o puşcă: 

— „Acum, fătul meu, or cu viaţa or cu moartea ! 
„Domnul să ne ajute!“ — spuse bătrânul Bănică. 

Tâlharii într'această vreme, ca să'și facă lu- 
mină în curte, dedese foc la şira de paie ce sbură 
cu flacări spulberate de vânt; ei sparseră por- 
tita chindiei şi se urcau unul după altul pe scara 
invârtită, Bănică trase cu puşca și răsturnă pe 

cel din frunte, dar o mulțime de Panduri băneşti, 
călcând peste trupul tovarăşului mort, se repe- 
ziră cu săbiile scoase asupra lui şi bătrânul slu- 
Jitor căzu înjunghiat pe pragul uşei. 

Ancuţa stă ingenunchiată dinaintea icoanei. 
Ostașii năvăliră în chilie sbierând cu turbare: — 
„Pe dânsul copii! daţi de tot!“ 

Paloşul Radului sbură un minut, făcând roată 
imprejuru-i, dar săbiile şi lăncile îl înconjurau: 
Străpuns de toate părţile, arma îi pică din mână 
şi el căzu mort la pământ. Groaznic fù ţipătul 
Ancuţei, când ea se aruncă peste trupul sfâşiat 
al soţului ei! 

Un nor de fum umplu chilia; vâlvori de foc 
eşeau pe gura vetrii şi grinzile trosneau, scăpă- 
rând ţăndări înflăcărate. Atunci icoana cea mare 
ăzu din părete cu un răsunet lung şi tânguios! 

Vântul aruncase paie aprinse pe învelitoare şi 
focul încinsese de toate părţile turnul. Pandurii 
se imbrânceau şi se rostogoleau acum pe scară, 
cu ţipete şi cu sgomot, cătând să scape de pri- 
mejdia pojarului; ei ara care încotro găsea 
loc de fugă. 

Toată noaptea arse chindia lui Socol; în murgul 
zorilor o şiră de scânteie încunună a sa ere castă, 

Panduri bănești = ostaşi ai Banului Craiovei. — Po- 
Jarul= tocul, incendiul. 

care şi ele se stinseră una după alta. Câteva zik- 
însă mai în urmă, clădirea surpată încă fumegà. 


Pr SEE NEA 


IV; 

După ce Poarta turcească mazili din Domnia 
țărei româneşti pe Petru Șchiopul, acest domnesc 
cocon, adus în Țarigrad, fu pus în lanţuri și trimis 
surghiun la cetatea Conia din Anadol; dar maică- 
sa ingrijată alergase curând în urma lui și, cu 
mânile pline de aur, ceruse înapoi pe fiul ei cel 
robit. Patruzeci mii galben, (afară de tot atâţia 

ce adusese drept haraciu al ţărei) împărţiţi pe la 
„Viziri şi pe la curtenii de toată mâna, scăpară 
zilele amenințate ale lui Petru; dar un lucru mai 
ales intoarse spre dânsul voia veghiată a Sultanu- 
lui, adică mărinimoasa predare a unei comori de o 
sută treizeci mii galbeni, care se dovedise adu- 
naţi şi puşi la păstrare de neamul domnesc al 
țărei Româneşti. Impăratul se milostivi şi hărăzi 
zece mii dintr'ânșii bătrânei doamne; iar pe co- 
conul ei îl opri în Țarigrad cu leafă din haznaoa 
împărătească, şi preste câteva luni îi mai adaose 
şi douăzeci aspri tain pe zi. 

Surghiun = exil. — Voia veghiată = bine-voinţa. 
Tain = subsidiu pentru hrană. 

““Cu atâta însă nu se mulțumea Chiajna; având 
un fiu pe scaun, ea sârgui să'i agonisească şi celui- 
lalt Domnia vecină a Moldovei, de care se folosea 
pe acele vremi un loan Vodă, venetic armean, pu- 
rurea învrăjbit cu Turcii; drept aceea, nu puţin 
lucră dânsa la pâra şi la osânda lui loan Vodă. In 
şfârşit, la anul 1564, ea isbuti, prin uneltirile sale 
să scoată carte de mazilie Domnului moldovenesc 
Şi ’n locu-i să se orânduiască fiul ei Petru, care 
şi purcese din Țarigrad însoţit de oaste turcească. 
Din partea sa, loan Vodă nu priimi voios ca să 
se lepede de Domnie, ci adunându-și boierii și ţara, 
le ceru jurământ statornic ca să se lupte şi să 
moară împreună cu dânsul şi, începând atunci gă- 
tirile de bătălie, trămise să poltească cu leafă pe 
Kazaci ca să-i vină întru ajutor ; iar aceştia, cum ` 
is răsboinici şi în veci gata a se amestecă în 
tot telul de vrăjbi şi de sfădiri, se adunară o miie 
două sute de oameni şi veniră la dânsul. 
Dincoace de Milcov, aflând de neprieteneasca 
priimire ce au să facă Moldovenii frăţină-său, Ale- 
xandru-Vodă își strânse şi el oștirea şi se găti a 
purcede spre Moldova, în întâmpinarea lui Petru. 
Pe de altă parte, Doamna Chiajna, temându-se 
într'așă priincioase împrejurări, de vre-o isbucenire 





Sârgui = se sili. — Amestecare = formă wechie în 
loc de: amestecă. 

protivnică în ţara Oltului, unde în veci colcote: 
-o dușmănie ascunsă asupra neamului domnesc, 
hotari să dea însăşi o raită prin oraşele oltene- 
şti, ca să îngrozească pe cutezători şi samă- 
"gească cu măguliri pe cei cu bună voie. 

Ža trecu repede prin Slatina, prin Caracal, prin 
Craiova şi găsi mai pretutindeni casele boiereşti 
pustiite ; care nu pierise de sabia slujitorilor dom- 
nesti, fugise în pribegie; moşnenii ce mai rămă- 
sese, impreună cu opinca, răbdau păsul ţărei şi 
nici măcar aduseră jeluiri Doamnei. Ceti bună Ro- 
mânului jeluirea, când urechea cel ascultă e tot 
una cu mâna ce'l apasă? Tace până ce Dumnezeu 
prinde într'o zi milă de dânsul, ori până ce însuşi se 
ineacă cu răbdarea şatunci işi face singur dreptate! 

Chiajna își urmă dar în ticnă calea spre Cerneţi - 
Și spre Ruşav a. Ea călătorea întrun rădvan, care 
pe atunci eră o largă cutie de lemn vopsit, sco- 
bită rotund şi aşezată, fără arcuri, pe un dric 
cu patru roate ferecate. Opt telegari înhămaţi un- 
gureşte, d'a lungul, cu şleauri de curea subţiri şi 
intinse, purtau trăsura mai uşor ca vântul. Erau 
tot căluşei rotunzi de Dobrogez 1 şi bahmeţi sbâr- 
iy de Bugiac, aleşi tot pătrărei şi cincărei, negrii 


T ies = trăsură învălită, carâtă, — Bahmeţi = cai 
de Bugiac în Basarabia. — Pătrărei şi cincărei se zice 
de caii de patru și cinci ani. 

la păr ca pana corbului, cu coadele lungi, cu coa- 
mele resfirate, cu nara 'n vânt, fugari neobosiţi 
ce abia atingea, în buiestru, cu copita de ţărână. 
Doi surugii flăcăiandri, cu mintene numai găi- 
tane, cu căciula moţată de oaie p'o ureche, cu 
mâneci albe, largi şi suflecate, îi mânau din călărie, . 
săltând uşor pe şele, chiuind vesel din gură şi 
plesnind din bicele lor ce se împleteceau, pe d'a- 
supra capetelor, ca mii de şerpi incovoioşi. 

Asttel sbură în cale Doamna Chiajna, prin codrii 
din Apusul Craiovei şi începuse a înoptă când 
trăsura-i scobori într'o luncă unde, printre car- 
peni stufoşi, prin des aluniş, se strecurau apele 
gălbinatice ale unui râu; naintaşii trecuse apa prin 
rad când deodată, opintindu-se "n loc, incepură a 
storăi; ceilalţi cai le urmară pilda și întrun minut 
toate hamurile se "ncurcase; bahmeţii se răsfirau 
în desghinuri, săreau în două picioare, nechiezând 
“speriaţi, cu urechia  ciulită, cu coama sbârlită 
nesupuşi frâului, neascultători glasului, stau în- 
cordaţi şi nu voiau să ia din loc. 

——„Dar, ce măre, să mai fie şi asta!“ — strigau 
unii din drumeţi, ne'ncercaţi la seama cailor. — 
„Or că strechia a dat intr'ânşii?* 

— „Ba aşă's bahmeţii dela noi“, — răspunse 
cu mândrie un bătrân lipcan tătar din Bugiac, — 


Lipean = curier. 

„au sămânță de Misir, şi calul de Misir miroase 
„de departe unde-i vreun zid părăsit şi sforăie 
„a pustiu, nechiază ca de groaza morţii“. 

Intr'adevăr pe malul învecinat, printre desişul 
mărunt al unui zăvoiu de copăcei, se "nălţă pe 
albăstreala întunecată a cerului, un părete ingust 
Şi negru, cu muchia surpată, cu laturile crăpate, 
fioros şi cobitor ca urma unui păcat în amurgul 
conştiinţei. Sgomotul alaiului domnesc deşteptase 
butniţele şi liliecii, care, din crestăturile vechii 
zidiri, zburau fâlfăind în toate părţile, cu ţipete 
ascuţite. 

— „Cruce ajută!“ — şoptiră slujitorii între sine, 
cătând să descurce hamurile cailor. — „Ce dărâ- 
„mături să fie astea? lar vre-o mănăstire pân- 
„gărită de păgâni, arde-i-ar focul!... Ce ştii? ...» 

— „Bai, pare-mi-se, chiar chindia lui Socol care 
„au ars'o, mai anii trecuţi, Pandurii, când au ucis 
„Şi pe Radu, feciorul lui... Aşă "i; vorbă e?. ia, 
„tocmai aci eră, în lunca Motrului. — Ci-că, măre, 
„Ca treia zi după ce a dat clădirea pojarului, a 
„eşit noaptea din pimniţi adânci, o stafie c'o icoană 
„mare săpată în piept şi a apucat ţipând în patru 
„părţi, de unde suflă patru vânturi, şi la răsărit, 
„ŞI la mezul-zilei, şi la soare-apune ş'apoi 'şi a ales 


Misir = Egypt, unde sunt cai arăbeşti. 

„cale spre steaoa nopţii, şi sa dus, măre, sa 
„dus tot în colo, în fundul iernei, unde's troienii 
„de ninsoare ca munţii... 

=- „Vezi daia nu sa mai pomenit d'atunci 
„să fie oameni cu șederea pe locurile acestea | 
„Au băjenărit toți rumânii de spaimă!“ 

— „Auzi, măre bădiţă !* — adăogiră cu mirare 
ascultătorii şi, fiindcă în vremea povestirii ha- 

murile se aşezase în. bună rânduială, slujitorii 
apucară caii de dârlog, îi trecură, făcându-și 
crucea, pe dinaintea dărâmăturilor, șapoi surugiii, 
plesnind din bice, strigară cu glas ascuţit: ati 
hai să meargă!!!“ — şi toată ceata în goana 
mare porni înainte. f 

De auzise Chiajna ceea-ce se vorbise, cine poate 
şti? Destul e că chipu-i rămase neclintit, fruntea-i 
tot încreţită, ochirea-i tot straşnică, dinţi-i tot 
încleştați. 

La Cerneţi, la Ruşava şapoi la Târgul-]Jiiului 
cercetările sale avură acelaş sfârşit ; pretutinde ni 
ea găsi o aromire nepăsătoare din acelea ce zic: 
„Sa. n'aibi teamă!“ şi adesea ascund un Jăratec. 
Se îndreptă apoi spre Vâlcea, ca de acolo să 
se 'ntoarcă, pe sub muscele, la locul unde se 
adunase la tabără fiii săi. 


Mustele = dealurile dela poalele munţilor. 

Drumul ce merge prin munți, din Gorj spre 
Râmnicul- Vâlcii, la depărtare cu vre-o două-trei 
ceasuri de acest oraş, apucă da lungul printr'o 
vale largă, pe care curge, pe o îngustă matcă 
aşternută cu pietriș gros, pâriul numit Otăsăul. 
Ai zice că apele sale limpezi se joacă cu veselie 
în răsfățate încovoieturi, uneori strecurându-se 
binişor prin iarba deasă şi măruntă a luncei, alte 
ori alergând cu pripă da curmezișul văi, dela 
un mal până la altul, ca suveica pe iţele răsbo- 
iului, D'a stânga râului sunt dealuri pe care crese 
amestecați, brazi şi paltini, frasini și mesteacăni; 
de cealaltă parte munţi cu înalte piscuri își arată 
coastele lor aprigi, râpoase şi surpate, ce se des- 
tind ca un vechiu părete de uriași, mâncat de 
umezeală şi de putregaiu. 

Intro seară, luna înaintând liniştit pe din dosul 
acelor negre vârturi sfărâmate, întunecă cu um- 
brele lor prelungite adânca vale şapoi iar, une- 
ori scăpând printre surpături, razele ei sticleau, 
ca pietre scumpe, pe valurile pripite şi clocotoase 
ale micului pârâu. 
` Erà linişte pretutindeni când începu a răsună 
cu un vuiet depărtat, treapătul cailor ce purtau 
şi însoțeau rădvanul Doamnei Chiajne. | 

Un lipean alergă înainte ca să cerce drumul şi 
să deschiză calea; calul său, ce în goana mare se 

așternea drumului ca suflarea de vânt pe iarba de 
pe câmp, fugea scăpărând din copită și, pe tot 
minutul, muindu-şi glesnele în valuri, străbătea 
matca şerpuită a Otăsăului. Deodată, la un mal, 
agerul dobitoc se opri sforăind; iar călăreţul, au- 
‘zind în pr&jma-i un gemet slab şi sfârşit, zări, 
sub o rază trecătoare a lunei, chipul sau mai bine 
umbra unei fiinţe albe şi uscate ce zăcea asvâr- 
lită pe malul verde al râuleţului. Trupul ei des- 
puiat ce abia °l înveleau nişte toale sfâşiate, părea 
sdrobit; mânile și picioarele-i slabe şi lângede, cău- 
tând poate în răcoarea râului ceva înviere, pluteau 
pe V'asupra apei ca frunze ingălbenite de toamnă; 
capu-i obosit căzuse pe pietrișul din matcă şi ple- 
tele-i resfirate se scăldau, furate de valuri. 
Lipeanul gonaciu se opri dinaintea acelei iezme 
ce semănă mai mult cu un morman de oase, şi în- 
dată în urmă-i sosi întreg alaiul domnesc. Toată 
gloata drumeţilor, până chiar şi Doamna, se cobo- 
riră din rădvan şi de pe cai şi se apropiară de locul 
unde se află nenorocita fiinţă ; toţi, făcându-şi cruce, 
priveau cu o miloasă spaimă acel trup sfărâmat, în 
care suflarea semănă cu cea din urmă vâpăiere < 
candelei ce se stinge. lar ea, dinaintea unei aşă 
seomotoase adunări, deschise încetinel pleoapele 
sale afundate; ochi ei mari şi holbaţi se sticliră, cu 
o nespusă durere, către malul drept al vâlcelii și 

"trupu-i întreg, prin nişte uşoare trăsături ale ner- 
vilor, părea car vrea, Car cere să se tragă spre 
un loc dorit. 

Acel loc eră o măgură verde cu muchea lată. 
și rotundă, pe care: crescuse din veacuri depăr 
tate, un bătrân. stejar, sub al cărui lat frunziş 
se umbrea, tot dealul; nu departe de dânsul, un 
plop străbun își înălţase spre nori creștetul semeţ. 
Amândoi, ca doi fraţi sărmani și năpustiţi, cres- 
cuse singuratici p'acel costiş; amândoi de mari 
de veacuri se luptase "mpreună cu criveţele și 
cu vijeliile; amândoi în sute de rânduri scutu- 
rase 'mpreună când vesela frunză, când trista 
zăpadă: amândoi se unise ca să fie, în pustiu, 
locaş milostiv al paserilor cerului, umbrar răco- 
ritor al turmelor zăbuşite, adăpost binecuvântat 
al călătorului obosit! ş 

Spre dânşii acum se îndreptă stăruită dorinţă, 
suspinul cel din urmă al neputincioasei acele fiinţe. 

Un om o luă dar în braţe, şi ceilalţi toţi îl 
"urmară suind dealul în faţa vechiului stejar ; dar 
„cu cât mai mult se apropiau, o zare de lumină 
neobişnuită, care sub razele lunci creştea ca un 
“luceafăr albicios, ca o pară de foc luminoasă, 
părea că ese din sânul bătrânei tulpine. O sfântă 
| groază cuprinsese toate inimele; dar împinşi ca 
"de o putere căreia nui puteau stă împotrivă, ei 

înaintau uimiţi de raza lucioasă ce-i trăgea spre 
sine şi le sorbea vederile. Când ajunseră pe 
muchea măgurei, drept în faţa stejarului, toate 
în preajmă erau scăldate în lumină, toate stră- 
luceau ca într'o senină vâlvoare; iar în tulpina 
scorburoasă a copaciului, împresurată de raze 
argintii, domnea ca într'un cere de slavă cerească, 
chipul  înegrit al Maicei Domnului, ţinând pe 
brăţu-i stâng pe mântuitorul său Prunc. 

— „Maică Preacurată!* — strigă atunci pust- 
nica ce 'n faţa icoanei. părea că 'şi dobândise un 
viers mai tare, mai dulce sunător decât glasurile 
omeneşti, — „Maică Preacurată ! maică fără pată! 
„tu, care ai încercat numai durerile inimilor lu- 
„meşti, care până acum nu te-ai îndurat a 
„mi iertă câteva zile răsipite în desmierdările 
„vieţei! Tu, care ai privit fără jale sfâşierile inimei 
„mele, când singuru-mi p'această lume şi mult 
„iubitu-mi sprijin a căzut jerttă sub mâna mo- 
„horită a ucigașilor! Tu, care mai călăuzit prin 
„poteci spinoase, pe sloiuri de ghiaţă, când cu 
„sânta-ţi icoană în braţe,. am colindat aiurind 
„plaiurile şi câmpiile! Tu, care mai adus sub 
„această sfinţită tulpină, într'acest sălbatic sălaş 
„de pustnicie, în care sufletu-mi dăulat şi sdrobit 
„de restriște, în zadar cată odihna şi pururea, 

Viers = glas. 

„ca o milostenie, îţi cere scurtarea licăitelor mele 
„zile! Tu, deci, care și de am păcătuit şi de am 
„Ost culpeşă ţie, mai osândit după mulţimea 
„Vinilor mele! Acum, cerească stăpână, inima 
„imi spune că înduratu-te-ai în sfârşit de mine 
„ŞI ai apropiat ceasul dorului meu!... Acum dar 
„mă 'nchin la poalele tale cu jeluiri, cu rugăminte, 
„cu lăcrimări, nu doară ca să'mi ceiu vr’o ce- 
„rească răsplată, —căci ce va fi partea mea dincolo 
„de zburdaceastă lume e în sânul tău şal. Dom- 
„nului și cu voioasă bucurie îl voiu priimi!... — 
„ci, Maică milostivă, tu care ai fost mumă şai 
„pătimit de păsul fiului tău, fieţi milă şi imblân- 
„zeşte, alină şi spală: orice duh de mânie, în 
„inima mumei ce ma purtat pre mine, nevred- 
„nica, în sânul ei și la picioarele căreia mă plec 
„acum, ca şi dânsa, cu milostivire ca tine, să uite 
„greşalele nesocotitei sale fiice!.. . In ceasul acesta, 
„care e al meu cel din urmă, iartă-mă, maică, 
„deşi mult “ţi am greşit eu în viaţă! iartă-mă, 
„căci cu amarnice dureri am ispășit, vai! şi cu, vi- 
„novata-mi îndrăsneală, păcătoasa-mi rătăcire iae 

Rostind cu o cucernică şi nfocată căinţă aceste 
-din urmă cuvinte, sărmana pustnică se prăvălise 
cu fruntea în țărână dinaintea Doamnei Chiajne. 


Ticăit = nenorocit, chinuit, = Zburdă = nestatornică, 

Acea vedenie strălucitoare a unci sfinte icoane 
în mijlocul nopţei şal pustietăţii, acea dureroasă 
destăinuire a unei așă jalnice soarte, acel glas 
proorocese ce vestea moartea vecină a fiicei sale, 
făcură să clipească sub geana încruntată a Chiajnei 
o umbră de îndurare; dar freamătul milei nu se 
coborise incă până în inima-i oţelită, când de: 
odată un nor răpede şi negru trecu cobitor preste 
faţa lunei. Lumina icoanei îndată se stinse şi în- 
tunericul se răspândi jur împrejur. 

Cumplita mumă se 'ntoarse atunci cu o feroasă 
iuţeală şi, grăbind pasul spre vale, strigă cu un 
glas aspru: — „Nainte, copii!“ — Vinovatul îm- 
petrit în rele fuge chiar şi de umbra mustrării. 
Intro clipă Chiajna se suise în rădvan şi tovarășii 
săi înfioraţi de sunetul oţelit al glasului ei, ajun- 
sese departe, gonind în urma rădvanului, când 
incepură să simtă mustrarea în cugetele lor, 
biruite de asprimea neinblânzitei lor stăpâne. 

In valea Otăsăului, câteva slabe suspine, pierdute 
printre şuerătura frunzelor ce se legănau în adic- 
rea dimineţei, dovediră suferinţele cele din urmă 
ale nenorocitei pustnice. Muritoarele despuieri ale 
Domniței Ancuţe, căzute chiar la poalele sântei 
icoane, în sălbatica chilie ceşi găsise ea, in scor- 

burea străbunului stejar, fură acoperite de frun- 
zele ce le spulberă crivățul de toamnă. 

Mulți sii in ER ciobanii găsiră tal acolo. 
icoana Maicei Domnului, ce se zice a fi una din 
cele şeapte de Luca Evanghelistul zugrăvite, şi 
chiar în tulpina bătrânului copaciu ei scobiră 
bisericuţa cea vechie a mănăstirii zisă „Dintr'un- 
lemn“. 


* 


* * 

Pe când Doamna Chiajna își urma ispitiloarea 
colindă preste Olt şi prin ţara de sus, tinerii ei 
feciori domneşti, însoţiţi, unul de oaste pământeană 
şi de ajutorinţe ungurești, altul de Turcii ce i se 
dase ca să-l aşeze pe scaunul năzuit al Moldovei, 
se întâmpinase în ocolul Focşanilor şi se lăsase 
cu taberile lor amestecate în satul Săpăţeni pe 
lunca înfrăţitoare a Milcovului. Doamna mumă îi 
ajunse acolo, purtând în sufletu-i smăcinat o îngri- 
jată presimţire care, sub aspra-i lălnicie, se vedea 
printr'un neastâmpăr fioros. Ea cătă în zadar să'şi 


Tradiţiunea zice că icoana cea mare dela mănăstirea 
Dintrun-lemn a fost de mai multe ori mutată şi sa 
întors singură la locul unde eră clădită mănăstirea. 

potolească neodihna cu nădejdea isprăvilor vii- 
toare; dar oștile împrejuru-i, multe şi veghiate, 
i se păreau molatice şi nevoioase. Un neîncetat 
susur de tainică trădare îi şoptea la auz; mintea-i 
se muncea cu tot felul de bănuieli. Ziua, ca co- 
lindă fără repaos tabăra, vrând să încerce cre- 
dința ostașilor, să învie, ca odinioară, bărbăţia 
in inimele lor; dar iazma neîncrederii o urmărea 
pretutindeni şi viersul imbolditor îi pierea pe buză. 
Apoi iar în tăcerea nopţii, în veci deşteaptă şi fră- 
mântată de griji, ea trăgea cu urechea la stri- 
gările prelungite ale strejilor depărtate şi adesea, 
cuprinsă de o nedomirilă temere, alergă să pân- 
dească la perdeaua corturilor, unde se odihneau, 
in visuri de isbândă, fiii săi, uneltile nesăţioasei 
sale mândrii. 

Din potrivă aceşti doi tineri, bizuindu-se cu 
incredere pe reazimul lor ostăşesc, pe părtinirea 
soartei şi pe toate voioasele inchipuiri ale juneţii 
lor, petreceau zilele în vesele ospeţe, benchetuind 

„cu boiarii şi purtătorii oştii lor şi gata a purcede 
asupra lui loan Vodă, dacă nu i-ar [i amânat din zi 
în zi îngrijatele presimţiri ale Doamnei mumei lor. 

Intrastfel de felurite aplecări se află tabăra fră- 
țească a fiilor lui Mircea, când sosi ştirea cum 
că boierii moldoveni, temători a se vedea pe viitor 
instrăinaţi dela mila noului Domn, ar fi hotărit 

să părăsească relii sale soarte pe vechiul lor stă- 
pânitor şi are să vină, mânaţi de Dumbravă Vor- 
nicul, ca să se închine lui Petru Voevod. Această 
veste umplă tabăra de bucurie; cu nădejdea vii- 
toarei împăciuiri, ștrejile se ridicară, veghierea 
se desfiinţă, caii se sloboziră la pășune, armele 
se aşezară în snopi; toate se pregăteau pentru 
o obştească înfrățire. Doamna Chiajna însă, care 
nu privise cu suflet liniştit acea nesocotită răsi- 
pire a tuturor mijloacelor de o grabnică apărare, 
cu cât se apropiau Moldovenii, mai cu dinadin- 
sul stăruia ca tinerii Domni să se ţină în laturi, 
sub bună şi sdravănă pază. 

Norocul lor voi ca înduplecaţi de nepregetata 
rugăciune a mumei lor, dorinţa acesteia să fie 
împlinită şi ca dânşii amândoi să lipsească din 
cortul lor, în ceasul când Moldovenii se iviră 
dinaintea taberei munteneşti. 

Intr'adevăr, Dumbravă Vornicul descălică în 
faţa şatrei domneşti, însoțit do gloată năprasnică 
de boieri şi de slujitori, purtând nu veșminte de 
sărbătoare, nici zâmbetul smerit al supunerii, ci 
podoaba oţelită a unei zile de harţă şi semeaţa 
căulătură a unei biruinţe lesnicioase. 

Osebit de aceea, se zărea în depărtare ostași 
numeroşi care, după caii lor mărunţei şi păroşi, 
după largii lor şalvari roşii, după chiverele lor 

țuguiete, după cântările lor prelungite și după 
naltele lor sulițe ce luceau. la soare ca spicurile 
de holdă, lesne se cunoşteau că sunt no 
de Kazaci, venite sub povăţuirea lui Sfirski, 
ajutorul lui loan Vodă. 

Chiajna, care "'ntr'această grea prilejire, ştiuse 
a întipări pe chipu-i făţarnic o senină şi rece 
mândrie, adăstă. pe peni moldoveni întrun fal- 
nic cort rotat de covor alb, cusut peste tot cu 
fir, legat jur împrejur de martaci poleiți și 'nţo- 
ponat cu un măiug de aur. 

Dumbravă Vornicul intră în fruntea tovarăşi- 
lor; el eră un matur voinic, nalt şi spătos, pur- 
tând o ţurcă de blană flocoasă ce ascundea ca- 
pu-i ras, din creștetul căruia o singură şuviţă 
de păr atârnă în jos pe ceafa-i lată şi vânoasă; 
eră îmbrăcat cu un mintean de urs lăţos şi 'ncins 
cu 0 curea, de care stă aninată o ghioagă năs- 
trujită cu dinţi de fer, adevărat baltag de urieş: 

„Unde's puii de năpârcă?..* —strigă el cu 
glas răgușit, intrând în cort cu mâna în şold. — 


„Li-a sosit ceasul peirii! halal di ei, tărtaţi!* 


„ Saloari == nădragi largi.— Martaci = ţăruşei de care 
se leagă frânghiile cortului. — Ințoponat cu un măiug = 
încoronat cu o sferă. — Aninată = atârnată. — Ghioagă 
năstrujită = armă compusă dintr'o ghiulea cu ţinte mari, 
pusă în vârful unei măciuci. — Halal di ei = = vai de ei! 

—  „Pare-mi-se că "n beţie-i "ţi-ai pierdut cum- 
„pătul vorbei, jupan Vornice*; — rosti Doamna 
nstrunându-și mânia, — „or pe semne c'ai min- 
„lea ca de prune într'atâta trupeşie?* 

— „aci, muiere; nu bârfi |« — răspunse Dum- 
bravă, — „nu doară caţi socotit voi că-i Moldova 
„țară di jac, să ni gioace ca pi urs © mişa pripă- 
„Şită pi la Munteni şi doi feciori di lele ferme- 
„caţi, doi lângăi nătângi ce li pute botu a lapte?.. 
„N'avem noi nevoie di Domn muntean. Muntea- 
„nul îi om viclean: nu-i ca Moldovanul, ortoman. . 
„Și dănos la mână și la suflet fălos... Hai! voi- 
„nici, drăguţii mei, daţi năvală di mi-i prindeţi şi 
„mi-i legaţi cole cot la cot să-i ducem poclon lui 
„loniţă Vodă, ca doi  berbecei di Armindean!“ 

— „Câni. “neruşinaţi, litfă -rea!.. * — strigă 
Chiajna, spumegând de turbare; dar Dumbravă 
nui dete vreme să'urmeze zadarnicele-i sudălmi, 
ci, desprinzând ghioaga dela brâu, o 'nvârti de 
câteva ori cu braţu-i vânjos ş'apoi, glăsuind un. 

groasnic blăstem, o asvârli drept în capul înlu- 
riatei Doamne. 

Chiajna căzu răsturnată pe spate şatunci în- 
dată, cu ochii sângeraţi, cu fălcile căscate, încercă 

Jac z jaf. — Ortoman = vrednic, viteaz. — Armidean 
= sărbătoare dela 1 Maiu — Poclon — plocon. — Litfă =` 
soiu nemernic de oameni. — Sudalmă = ceartă, ocărîre, 


să -se ridice în coate, să se sprijine pe palme, să | 
rostească un cuvânt; dar abia putu să iasă din. 
gâtleju-i năbușit, vorbele: — „Domnii! feciorii | 
„mei!..“ ṣo înnecă sângele ce curgea şiroae din | 
tot capu-i găurit de ținte. Trupu-i se svârcoli cu | 
scrâșniri de dinţi, săltă încă. de câteva ori, se 
rostogoli cu creştetul în ţărână, se sgârci şi se | 
întinse în câteva încordături dureroase, apoi . 
căzu înţepenit intro baltă de sânge. . 
In vremea aceasta Moldovenii şi Kazacii deteră 
jaf taberei româneşti; fugeau Muntenii care în- 
cotre putea. Alexandru Vodă nimeri să scape la 
Cetatea-de-Floci ; Petru se opri din fugă la Brăila. 
loan Vodă intră în ţara Românească şi făcu 
Domn pe un Vintilă ; dar peste câteva luni, soarta 
se schimbă. loan Vodă muri robit la Turci; Alexan- 
dru își dobândi iarăși tronul şi Petru Șchiopul - 
domni la Moldova, lăudat şi iubit de toată obştea. 
București, 1860. za 


